text:
প্রধানমন্ত্রীগী লোইশঙ
পি.এম.না ৱর্ল্দ য়ুথ স্কিল্স দেগী থৌরমদা থমখিবা ৱারোল
Posted On:
15 JUL 2021 11:44AM by PIB Imphal
খুরুমজরি!
ৱর্ল্দ য়ুথ স্কিল্স দে নুমিৎতা লাকপদা নহা ওইরিবা মরুপ পুম্নমক্তা য়াইফ পাউজেল পীজরি। মসি ঐখোয়না কোরোনা লাইচৎ মনুংদা পাঙথোকপা অনিরকশুবা থৌরম ওইরি।
মালেমগী লাইচৎকী শীংনবশিং অসিনা ৱর্ল্দ য়ুথ স্কিল্স দেগী মরু ওইবা অসি হেনগৎহনখি। অতোপ্পা মরু ওইবা ৱাফম অমনি হন্থক্তি ঐখোয়না নীংতমখিবগী ৭৫শুবা কুমওন পাল্লন তৌরি। ঙসি ২১শুবা চহিচাদা পোক্লিবা নহাশিংনা ভারতবু চাউখৎ খোঙচৎকী অসি নীংতমখিবগী চহি ১০০ য়ৌনবা পুদুনা চৎকদৌরি। মরম অসিনা অনৌবা চারোনগী নহারোলশিংগী স্কিল দিবেলপমেন্ত অসি জাতিগী ওইনা মথৌ তাবা অমনি, আত্মনির্ভর ভারতকী য়াম্না চাউবা য়ুম্ফম অমনি। হৌখিবা চহি ৬তা শেমখিবা অনৌবা সংস্থানদা পাঙ্গল পুম্বা পুনশিন্দুনা ঐখোয়না স্কিল ইন্দিয়া মিসনদা অনৌবা ইনোৎ অমা পীবা তাই।
মরুপশিং,
খুন্নাই অমদা স্কিলদা মীৎয়েং চংলবা মতমদা খুন্নাই অদু ‘অপ-স্কিলিং’ তৌগনি, চাউখৎপসু ঙমগনি। মালেমনা মসি য়াম্না মুন্না খংঙি। অদুবু ভারতকী ৱাখল্লোন অসি মসিদগী খোঙফম অনি মাংদা চংশিল্লি। ঐখোয়গী ইপা-ইপুনা স্কিলশিং মরু ওইনা লৌরম্মি মসিবু থৌনিজরম্মি, স্কিল অসি খুন্নাইগী হরাও-নুংঙাইবগী শরুক অমা ওইহল্লমি। য়েংঙু, ঐখোয়না বিজয়দশমীদা খুৎলাইশিংবু পুজা তৌজৈ। অক্ষয় তৃতীয়াদা লৌমীশিংনা মহৈ-মরোং অমসুং লৌউ-শিংউগী খুৎশু-খুৎলাইশিংবু পুজা তৌজৈ। ঈশ্বর বিশ্বকর্মাগী পুজা অসি ঐখোয়গী লৈবাক্তা স্কিল খুদিংমক্কা, খুৎশা হৈবগী থবক পুম্নমক্কা মরী লৈনবা মীয়াম্না য়াম্না চাউনা পাল্লন তৌই। ঐখোয়গী পুৱাদা অসুম্না তাকপীরমখি -
বিবাহদিশু য়জ্ঞসু, গৃহ আরাম বিধায়কে।
সর্ব কর্মসু সম্পুজ্যো, বিশ্বকর্মা ইতি ক্ষুতম।।
হায়বদি, লুহোংবা, য়ুম শঙ্গাবা নত্ত্রগা অতৈ য়াইফবা থৌরম ওইরসু, নত্ত্রগা মীয়ামগী থবক ওইরবসু ইশ্বর বিশ্বকর্মা থৌনিজবা মহাকপু ইকাই খুম্নবা উৎপা তাই। বিশ্বকর্মা থৌনিবা হায়বা অসি পুন্সিরোলদা য়াওরিবা থবক মখল কয়া অমবু তৌরিবা ঐখোয়গী বিশ্বকর্মাবু ইকাই খুম্নবনি, স্কিলবু ইকাই খুম্নবনি। উশুবা, য়োৎ শুবা, পোৎচৈ খোমজিনবা, লৈকোলবু নীংথিজহল্লিবা মালি, চাফু শাবা, খুৎনা ফী শারিবা, অসিগুম্বা মীওই কয়াদা ঐখোয়গী চৎনবী-নাৎ অসিনা অখন্নবা ইকাই খুম্নবা উৎলি।
মহাভারত হায়না অমা লৈ-
বিশ্বকর্মা নমস্তেস্তু, বিশ্বাত্মা বিশ্ব সম্ভৱ।।
হায়বদি মালেম অসিদা পুম্নমক ওইথোক্লিবা বিশ্বকর্মাবু খুরুমজরি হায়বনি। বিশ্বকর্মাবু বিশ্বকর্মা কৌবগী মরমদি মহাক্কী থবক য়াওদনা, মহাক্কী স্কিলশিং য়াওদনা খুন্নাই অসি লৈরম্বা হায়বা অসি ওইথোক্লোই। অদুবু লাইবক থিবদি মীনাই নাইথাং ওইরিঙৈ শাংলবা মতমগী মনুংদা ঐখোয়গী খুন্নাইগী সিস্তেমদা অমসুং এজুকেসনগী সিস্তেমদা স্কিল দিবেলপমেন্ত অসি তপ্না তপ্না মপাঙ্গল শোন্থরকখি।
মরুপশিং,
করিগুম্বা এজুকেসন্না ঐখোয়দা করি তৌগদবনো হায়বগী মতাংদা ই-পাউ পীরবদি স্কিলনা ঐখোয়দা তশেংনা করম্না থবক তৌগনি হায়বা তাক্লি! লৈবাক অসিগী ‘স্কিল ইন্দিয়া মিসন’ অসি মসিগী অচুম্বা ৱাফম অসিগী ওইথোক্নবা খোঙথাং মথং মথং লৌখৎনবা কেম্পেন অমনি। ‘প্রধান মন্ত্রী কৌশল বিকাস য়োজনা’গী খুত্থাংদা হৌজিক ফাওবদা নহারোল করোর ১.২৫ হেন্না ত্রেন তৌখিবদা ঐহাক্না নুংঙাইবা পোকই।
মরুপশিং,
ঐহাক্না নখোয়দা অতোপ্পা ৱাফম অমগা থম্বা পামজৈ। স্কিল দিবেলপমেন্তগী লমদা থবক তৌরিবা ওফিসর খরগা ঐহাক্না উন্নখি। ঐহাক্না মখোয়দা নখোয়না হীরম অসিদা থবক কয়া তৌই নখোয়না ঐখোয়গী পুন্সিদা শিজিন্নবা অদুগুম্বা স্কিলশিংগী লিস্ত অমা শেমদোকপদা করি কাই হায়না হায়খি। নখোয়না অঙকপা ফাওগনি, মখোয়না অসিগুম্বা লিস্ত অমা শেম্বা মতমদা ঐখোয়গী মথৌ তাবশিং থুংহন্নবা ঐখোয়না মথৌ তাবা অসিগুম্বা স্কিল ৯০০ হেন্না থোরকখি। স্কিল দিবেলপমেন্তগী থবক অসি কয়াম চাউই হায়বা নখোয়না খনবা ঙম্লোই। ঙসি লর্নিং অসি অদোমগী অর্নিংনা অপনবা পীদবা হায়বা অসি মরু ওইরে। ঙসি মালেমদা স্কিলশিংগী দিমান্দ চাউনা লৈরকপনা স্কিল লৈবা কন্নাগুম্বনা খুমাং চাউশিল্লি। মসি মীপুম খুদিংমক লোইননা লৈবাক্কী ওইনসু চৎনবা য়ারি! ভারতনা মালেমদা স্মার্ত অমসুং স্কিল লৈবা মেন-পাৱর সোল্যুসনশিং পীনবা ঐখোয়গী নহারোলগী স্কিলিং স্ত্রেতেজী অসিদা মীৎয়েং চংবা তাই। মসি য়েংলগা গ্লোবেল স্কিল গেপকী মেপিং তৌরিবা অসি শীংথানীংঙাই ওইবা খোঙথাং অমনি। মরম অসিনা ঐখোয়গী নহারোলশিং স্কিলিং তৌবা, রি-স্কিলিং তৌবা অমসুং অপ-স্কিলিং তৌবগী মিসন চোকথবা লৈতনা চংশিনবা তাই। ঙসি অচৌবা এক্সপর্তশিংআ তেক্নোলোজী অসি লেপ্তনা হোংলি, লাক্কদৌরিবা চহি ৩-৪ অসিদা মীওই মশিং কয়া রি-স্কিলিং তৌবা মথৌ তাগনি হায়না ফোঙদোক্লি। মসিগীদমক ঐখোয়না লৈবাক অসি শেম শাবা তাই। অমসুং কোরোনাগী মতম অসি মক্তদা ঐখোয়না স্কিলশিং অমসুং স্কিল লৈবা ৱর্কফোর্সকী মরু ওইবা অদু য়াম্না কুপ্না উবা ফংখি অমসুং ফাওখি। লৈবাক অসিনা কোরোনা নীংথিজনা থেংনবা ঙম্নবা লাঞ্জং অসিদা ঐখোয়গী স্কিল লৈবা ৱর্কফোর্সনা মসিদা অচৌবা থৌদাংসু লৌখি।
মরুপশিং,
বাবাসাহেব অম্বেদকরনা নহারোল, শোত্থরবা শরুকশিং স্কিলিং তৌবদা চাউনা মীৎয়েং চংলমখি। ঙসি স্কিল্দ ইন্দিয়াগী খুত্থাংদা লৈবাক অসিনা বাবা সাহেবকী মীৎয়েং শাল্লবা মঙলান অদু থুংহন্নবা লম খুদিংমক্তা হোৎনরি। খুদম ওইনা লৈবাক অসিনা ‘গোইং ওনলাইন এস লীদর্স’ হায়বদি ত্রাইবেলগী খুন্নাইগী জি.ও.এ.এল. প্রোগ্রাম হৌখ্রে। প্রোগ্রাম অসিনা ত্রাইবেল ইচিল-ইনাওশিংবু দিজিতেল লিতরেসী অমসুং স্কিলশিং লৈহনবা, ত্রেদিস্নেল স্কিলশিং, কলা, কলচর, হেন্দিক্রাফ, তেক্সতাইল ওইরবদু মসিগী লমশিংদা ওন্তপ্রিনোতশিপ দিবেলপ তৌবদা মতেং পাংগনি। মসিগা চপ মান্ননা ভন ধন য়োজনা অসিসু ত্রাইবেলগী খুন্নাইদা অনৌবা খুদোংচাবশিং পীনবা কান্নরবা পাম্বৈ অমা ওইরক্লি। ঐখোয়না অসিগুম্বা কেম্পেনশিং অসি তুংদা হেন্না পাক শন্না চত্থদুনা ঐখোয় ইশা অমসুং লৈবাক অসিবু স্কিলদা আত্মনির্ভর ওইহন্নবা হোৎনবা তাই।
য়াইফ পাউজেলশিং অসিগা লোইননা হন্না-হন্না থাগৎচরি!!
*****
(Release ID: 1735883)
Visitor Counter : 22


c: text/html

text: লখিপুর-ওনলাইন্ ডিদিটেল ডেস্কঃ "মেগী" গী মতাংদা য়েংশিন্নবা কেন্দ্রগী সরকারনা খোঙজঙ চঙশিনগদৌরি। মিনিট অনিগী হায়রিবা নুডল্স অসিগী সেম্পল চাংয়েং তৌননবা লেবোরেটোরিদা থাখ্রে। চাংয়েংগী মতুংদা করিগুম্বা আইন কায়না হাপচিনবা পোত্চঙ চৈচঙ য়াওরম্লবদি মমিং লৈরবা নেস্টলে ইন্ডিয়াগী মথক্তা থবক চত্থরগনি হায়রি। ফুদ সেফ্টি এন্দ স্টেন্দার্দ ওথোরিটিগী মফমদা হীরমসিগী মতাংদা কুপ্না য়েংশিন্নবা কেন্দ্র সরকারনা য়াথং তৌখ্রে। পনবা য়াই চান-থক্নবা পোত্লমশিং য়েংশিল্লিবা ফুদ সেফটি এন্দ ড্রাগ এদ্মিনিস্ট্রেসন্না মমাং থাবদা "মেগী" গী সেম্পলদা য়াওফম থোকপা চাংদগী হেন্না মহাও হেন্না চেলহন্নবা হাপ্পা পোত্শক মোনোসোডিয়াম গ্লুটামেট য়াওরম্বা থেংনখিবা লৈখরে। মসিগী মতাংদা হৌখিবা মে থাগী তাং ২৯ ইরাই নুমিত্তা নেস্টলে ইন্ডিয়া গী মথক্তা উত্তর প্রদেশ রাজ্যগী ফুদ সেফটি এন্দ ড্রাগ এদ্মিনিস্ট্রেসন্না কেস অমা থাঙ্গত্খি। "মেগী" বু মীয়ামদা পুক্নিং চীংশিনহন্নবা এদ্ভারটাইজ্ তৌরিবা অমিতাব বচ্চন, মাধুরী দীক্ষিট অমসুং প্রীটি জিন্টাগী মথক্তসু থবক লৌখত্লবা য়ানা লৈরে হায়রি।

robotstxt: allowed

filter: keep


text:
মচানুপীবু কদায়দা করি শোয়খিগদগে হায়দুনা কোয়শেন শেন্নরিবা মপুবুং কে.কে. সিং গী মতুং ইন্না মালেমগী ক্লাইমেত এক্টিভিস্টশিংগী মনুংদা লিসিপ্রিয়ানা খ্বাইদগী অঙাং ওইরিবীনি। মপাবুং মশামকসু চহী ২৮ তা ঙাইরিবনি।
দিসেম্বরগী তাং ১০ লৈবাকপোকপা নুমিৎ নুমিদাং স্পেনগী কোনুং মাদ্রিদতা পাঙথোকখিবা ইউনাইতেদ নেসন্সকী ক্লাইমেত চেঞ্জ কনফরেন্স কোপ২৫ দা অৱাংবা থাক্কী মীওইশিং য়াওনা ৱা ঙাংলিবশিংগী মরক্তা লিসিপ্রিয়া কাঙুজমসু ৱা ঙাংখি। হান্নগী ইউ এস সেক্রেটরী অফ স্টেত জোন কেরী অমসুং অতৈ মালেমগী পোলিটিকেল লিদর কয়াসু নুমিৎসিগা মরী লৈননা ৱা ঙাংখি।
লিসিপ্রিয়াগী মরমদা মপানলমগী পাউচে শিংদা ইনবা থেংনরে। স্পেনিস পাউ-চে এল পাইস্ না মহাকপু "গ্রেটাস অফ্ দি গ্লোবেল সাউথ" হায়না মীংথোনখি। প্রাইম মিনিস্টর নরেন্দ্র মোদিগী মফমদা ক্লাইমেত চেঞ্জকা মরী লৈনবা আইন অমা পাস তৌহন্নিংবগী ৱাফম লিসিপ্রিয়ানা ফোঙদোকলি। মহাক্না হায় " ক্লাইমেত লো পাস তৌরগদি ঐখোয়না মসিবু কন্ট্রোল তৌবা ঙমগনি, নত্রবদি অদুম অদুম হেনজিল্লক্লগনি"।
ইম্ফালদা পোক্লগসু অয়াম্বদি দিল্লি অমসুং ভুবনেশ্বরদা লৈ হায়। হিন্দি ফজনা ঙাংঙি। ইংরাজিদা ফজনা স্পিচ পিখি। মাইক্রোফোন লাম্বা ফংনবা ফানগুম্বা অমা চীংশিনবিরকখি।
মমা কাঙুজম ওংবী বিদ্যারানী দেবী না মচানুপীনা অসুম্না তৌবসি লাই রিকতা শোয়খিগদ্রা হায়না খনবনি অদুবু হৌজিকতি মসিগী কান্নবা খঙলে। মপাবুংনা শেম্বা ইন্টরনেসনেল য়ুথ কমিতি হায়রিবা ওর্গেনাইজেসন অসিনা মহাক্না মালেমগী অতৈ অতৈ লূপ কয়াগা খুৎশম্নবা ঙমখি। লুসিপ্রিয়া মালেমগী লৈবাক ২২ দি ভিজিত তৌখ্রে।
------------------------------------------------------------
Get latest News Updates Please Download our Android app CLICK HERE
To Subscribe our YouTube Channel LICK HERE
------------------------------------------------------------


text:
মন্ত্রীমন্দল
কেবিনেৎনা সংবিধানগী আর্তিকল ৩৪০গী মখাদা কেন্দ্রগী লিস্ততা য়াওরিবা অতোপ্পা বেকৱার্দ ক্লাসকী মনুংদা লৈবা থাক খায়দোকপগী হীরম কয়া য়েংশিন্নবা শেমখিবা কম্মিসনগী তেন্যুর শাংদোকপগী অয়াবা পীখ্রে
Posted On:
24 JUN 2020 4:34PM by PIB Imphal
প্রধান মন্ত্রী শ্রী নরেন্দ্র মোদীনা লুচিংবা মন্ত্রী মন্দলনা সংবিধানগী আর্তিকল ৩৪০গী মখাদা কেন্দ্রগী লিস্ততা য়াওরিবা অতোপ্পা বেকৱার্দ ক্লাসকী মনুংদা লৈবা থাক খায়দোকপগী হীরম কয়া য়েংশিন্নবা শেমখিবা কম্মিসনগী তেন্যুর থা ৬ শাংদোকপগী, তাং ৩১/১/২০২১ ফাওবা, অয়াবা পীখ্রে।
থবক পীবা ঙম্বা য়াওনা কান্নবা পীগদবশিং
হৌজিক লৈরিবা ও.বি.সি.গী মনুংদদি চনবা অদুবু কেন্দ্র সরকারগী থবকশিং অমসুং ইদুকেস্নেল ইন্সতিত্যুসনশিংদা মিং চনবগী খুদোংচাবা ফংবগী রিজর্বেসনগী স্কিমশিংগী অচৌবা খুদোংচাবা ফংদবা কাংলুপশিং অসি হৌজিক্তি কম্মিসন্না হায়বগী মতুং ইন্না হায়রিবা খুদোংচাবশিং অসি ফংলগনি। কেন্দ্রগী লিস্ততা য়াওরিবা তোখায়না তাবা ও.বি.সি.শিং অসিদা খুদোংচাবশিং অসি ফংহন্নবা কম্মিসন্না হায়রগনি।
চাদিং তৌবা
চাদিং তৌগদৌরিবা অসি কম্মিসন শেম্বা অমসুং মসিনা থবক তৌবগী মরী লৈনবশিং অদু ওইগনি অমসুং মসি সোসিএল জস্তিস অমসুং ইম্পাৱার্মেন্ত মন্ত্রালয়না অদুমক পুথোকখিগনি।
কান্নবশিং
কেন্দ্রগী এস.ই.বি.সি.গী লিস্ততদি য়াওবা কাস্ত/কাংলুপকী মনুংদা লৈবা মীওইশিং অদুবু কেন্দ্র সরকারগী থবকশিং অমসুং ইদুকেস্নেল ইন্সতিত্যুসনশিংদা মিং চনবগী খুদোংচাবা ফংবগী হৌজিক লৈরিবা স্কিমশিংগী মখাদদি খুদোংচাবা অমত্তা ফংদবশিং হৌজিক্তি কান্নবা ফংলগনি।
থবক ওইনা পাংথোকপগী মওং
কম্মিসনগী তর্মস ওফ রিফরেন্সকী মথক্তা তর্ম শাংদোকপগী ওর্দর অসি রাস্ত্রপতিনা অয়াবা পীরবা মতুংদা রাস্ত্রপতিনা থোকপা ওর্দর অমগী মওংদা গেজেৎ অমগী খুত্থাংদা পাউ ফাওরগনি।
বেকগ্রাউন্দ
কম্মিসন অসি রাস্ত্রপতিনা অয়াবা পীরবা মতুংদা ওক্তোবর ২, ২০১৭তা সংবিধানগী আর্তিকল ৩৪০গী মখাদা হৌদোকখিবনি। জস্তিস (থবক্তগী পোত্থারবা) শ্রীমতি জি. রোহিনিনা মকোক ওইদুনা কম্মিসন অসি ওক্তোবর ১১, ২০১৭তগী থবক তৌবা হৌখি অমসুং থাক খায়রবা ও.বি.সি.শিং অমসুং স্তেত বেকৱার্দ ক্লাসস কম্মিসন লৈবা রাজ্য/য়ু.তি.শিংগা পাউ ফাওনদুনা লাক্লি। কেন্দ্রগী ও.বি.সি.গী লিস্ত অসিদা হঞ্জিনবা নায়বা, ৱাহন্থোক য়াম্বা, অশোয়বা কয়া লৈবা অমসুং ৱাহন্থোক হনবদা বনান লানবনচিংবা অসি শেমদোকপদা মতম খরা হেন্না চংগদবা লৈবনা কম্মিসন্না মখোয়গী রিপোর্ত পীশিনবদা মতম খরা চংগনি হায়বা খংলে। মরম অদুনা কম্মিসন্না মখোয়গী তর্ম অসি জুলাই ৩১, ২০২০ ফাওবা শংদোকপিনবা হায়খি। অদুবু কোবিদ-১৯গী মরমদগী লৈবাক পুম্বদা লোকদাউন লৈখিবনা চত্থোক চৎশিন তৌবদা খুদোংচাদবা কয়া থেংনবদগী মতমসিগী মনুংদা থবক অসি লোয়শিনবা ঙমদ্রে। মরম অদুনা কম্মিসন অসিগী মতম অসি থা ৬ অমগা, তাং ৩১/১/২০২১, শংদোকখ্রে।
*****
(Release ID: 1633993)
Visitor Counter : 34
Read this release in:
English
,
Urdu
,
Marathi
,
Hindi
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Kannada
,
Malayalam


text:
ফুদ প্রোসেসিং ইন্দস্ত্রীজকী কেন্দ্র মন্ত্রী শ্রীমতী হর্সিমৃত কোর বাদলনা লুচীংবা মীহুৎ কাংবু অমনা ঙসি প্রধান মন্ত্রী শ্রী নরেন্দ্র মোদীগা উনখ্রে। মীহুৎ কাংবু অদুদা শিরোমনী গুরদ্বারা পর্বন্দক কমিতীগী মীহুৎশিংসু য়াওখি।
মীহুৎ কাংবু অদুনা কেন্দ্র সরকারগী স্কিম ‘সেবা ভোজ য়োজনা’গীদমক প্রধান মন্ত্রীবু থাগৎপা ফোংদোকখি, মদুনা গুরুদ্বারাশিং য়াওনা চেরিতেবল রেলিজিয়স ইন্সতিত্যুসনশিংনা লঙ্গর অমসুং প্রসাদ ওইনা লেম্না য়েন্থোক্নবা পোৎলমশিংদা সি.জি.এস.তি. অমসুং আই.জি.এস.তি.গী কেন্দ্রগী সেয়া.র অদু রিইম্বর্স তৌরগনি।
চুগী ফার্ম তৌরিবা লৌমীশিংগী পোৎলুম অদু হন্থহন্নবা কেন্দ্র সরকারনা লৌখৎলিবা খোংথাংশিং অদুগীদমক্তসু মীহুৎ কাংবু অদুনা প্রধান মন্ত্রীবু থাগৎপা ফোংদোকখি।


text:
হকশেল অমসুং য়াইফ-য়ুম্বাল মন্ত্রালয়
আয়ুশমান ভারত হেল্থ এন্দ ৱেলনেস সেন্তর (ঐচ.দবল্যু.সি.শিং) ৫০,০০০গী মথক্তা চল্লাইবগা লোইননা ভারতনা অচৌবা তানফম অমা য়ৌবগী রেকোর্দ থমখ্রে
মাইপাক অসিদা দা. হর্শ বর্ধন্না রাজ্যশিং/য়ু.তি.শিংবু থাগৎপা ফোঙদোকখ্রে
কোবিদকী থবক পাইখৎপা অমসুং মেনেজমেন্ত তৌবদা ঐচ.দবল্যু.সি.শিংনা লৌরিবা থৌদাং অসি তোপ-তোপ্পি: দা. হর্শ বর্ধন
মীওই করোর ৬.৪৩না হাইপরতেন্সন, করোর ৫.২৩না দাইবেতিস অমসুং করোর ৬.১৪না কেন্সর নারে হায়না স্ক্রীন তৌখি
Posted On:
20 NOV 2020 9:19AM by PIB Imphal
ভারতনা মীপুম খুদিংদা হেল্থকিয়র ফংহন্নবা চংশিল্লিবা খোঙচৎ অসিদা অচৌবা তানফম অমা লানখ্রে। লৈবাক শিনবা থুংনা আয়ুশমান ভারত-হেল্থ এন্দ ৱেলনেস সেন্তর (ঐচ.দবল্যু.সি.শিং) ৫০,০০০গী মথক্তা (৫০,০২৫) হৌজিক চল্লাইরি। মীয়ামদা মখোয়গী য়ুমগী অনকপদা কম্প্রিহেন্সিব প্রাইমরী হেল্থম কিয়র (সি.পি.ঐচ.সি.) সর্ভিসশিং ফংহন্নবা পান্দম থমদুনা দেসেম্বর ২০১১ ফাওবদা এ.বি.-ঐচ.দবল্যু.সি. লাখ ১.৫ লিংখৎকনি। ৫০,০০০গী মথক্তা লিংখৎখিবগা লোইননা থম্লিবা পান্দম অসিগী ১/৩দি ফংবা ঙমখ্রে। মসিনা মরম ওইরগা মীওই করোর ২৫গী মথক্তা অহোংবা মমলদা প্রাইমরী হেল্থকিয়র সর্ভিসশিং ফংহনবা হেনগৎহনখ্রে।
কেন্দ্রগী হকশেল অমসুং য়াইফ-য়ুম্বাল মন্ত্রালয়গী মন্ত্রী দা. হর্শ বর্ধন্না রাজ্যশিং/য়ু.তি.শিংনা কোবিদ-১৯গী লাইচৎ অসিনা থোকহল্লিবা অৱাবশিং অসি লৈজরবসু ঐচ.দবল্যু.সি.শিং চল্লাইনবা হোৎনখিবা অসিগীদমক থাগৎপা ফোঙদোকখি। “মসি সেন্তর অমসুং রাজ্য/য়ু.তি.শিংনা থাক পুম্নমক্তা প্লানিং, মোনিতর তৌবা, প্রোসেসশিং স্তেন্দর্দাইজ তৌবা, রাজ্যশিং/য়ু.তি.শিংদা শেমদোক-শেমজিন তৌবা য়াহনবা পুন্নবা হোৎনখিবশিং অমসুং হৌজিক লৈরিবা হেল্থকিয়র সিস্তেমশিং অসিনা মরম ওইরগা ওইথোকপা ঙমখিবনি”, হায়না মহাক্না ফোঙদোকখি। ঐচ.এফ.এম.না ফ্রন্তলাইন হেল্থ ৱার্করশিং, মেদিকেল ওফিসরশিং, কম্ম্যুনিতী হেল্থ ওফিসরশিং অমসুং আশাশিংনা কম্প্রিহেন্সিব প্রাইমরী হেল্থম কিয়র সর্ভিসশিং ফংহন্নবা অমসুং অৱাবা তারিবা মতম অসিদা মথৌ তাবা সর্ভিসশিংগা লোইননা মীওই মিলিয়ন কয়াদা মতেং পাংদুনা হিরম অসিদা কত্থোকপগা লোইননা হোৎনখিবা অসিগীদমক অখন্ননা থাগৎপা ফোঙদোকখি। “মখোয় অসি হেল্থকিয়র দেলিবরী সিস্তেমগী মরু ওইবা থৌদাং লৌরিবশিংনি। মখোয়না কোবিদকী মতম অসিগী মনুংদা লৌখিবা থৌদাং অসি শীংথানিংঙাই ওই,” হায়না মহাক্না হায়খি। রিস্ক কম্ম্যূনিকেসন, কন্তেক্ত ত্রেসিং, কম্ম্যুনিতী সর্ভিলেন্স অমসুং কেসশিং ঙন্না খঙদোকপা অমসুং পোকপদা ঙাইরিবা অঙাং, অহল ওইরবা অমসুং কো-মোর্বিসিতীশিংগা লোইনরিবশিং অসিগুম্বা খুদোংথিবা য়াবা কাংলুপ অসি ঙাকথোক্না নন-কোবিদকী তঙাই ফদবা হেল্থ সর্ভিসশিং লেপ্তনা ফংহন্নবা হোৎনবা অসিগুম্বা খোঙথাংশিংদা ঐচ.দবল্যু.সি.শিংনা মতেং পাংখি।
অসামগী ঐচ.দবল্যু.সি. অমদা #কোবিদ১৯ স্ক্রেনীং তৌবা
আয়ুশমান ভারত অসি য়ুম্বী অনি ওইরিবা হেল্থ এন্দ ৱেলনেস সেন্তরশিং (ঐচ.দবল্যু.সি.শিং) অমসুং প্রধান মন্ত্রী জন অরোগ্যা য়োজনা (পি.এম.জে.এ.ৱাই.)গা লোইননা ২০১৮দা হৌদোকখি লোইননা কিয়রগী মখল পুম্নমক্তা সর্ভিসকী মপুং ফানা ফংহন্নবা অনি অসিগী মরক্তা বাইদিরেক্সনেল লিঙ্কেস তৌখি। ছত্তিসগরগী বিজাপুর জিলাগী ঝঙ্গলাদা ২০১৮গী এপ্রিল ১৪দা ইকাই খুম্নরবা প্রধান মন্ত্রী শ্রী নরেন্দ্র মোদীনা অহানবা এ.বি.-ঐচ.দবল্যু.সি. হৌদোকখি।
হেল্থ এন্দ ৱেলনেস সেন্তরশিংনা মীয়ামদা সি.পি.ঐচ.সি.গী সর্ভিসশিং ফংহনখি অমসুং রিপ্রদক্তিব, মেতর্নেল, নিওনেতেল, চাইল্দ, এদোলেস্সেন্ত অমসুং ন্যুত্রিসন (আর.এম.এন.সি.ঐচ.এ.+এন.) সর্ভিসশিং অমসুং লৌনগনবা লাইনাশিং লাকশিনবগী প্রোবিজন অসি ফংহন্নবা হোৎনখি। মখোয়না মীয়ামগা হোৎন্দুনা অমসুং হকশেল পুন্সি মহিংশিং, চুনবা মচি ওইবা চীঞ্জাকশিং অমসুং য়োগগুম্বা হকচাং শাজেলশিংগী খুত্থাংদা লাইনা ঙাকথোক্নবা মরু ওইনা ক্রোনিক অমসুং লৌনগনদবা লাইনশিং, হকচাং ফনা থম্নবা মীৎয়েং থমখি। ঐচ.দবল্যু.সি. তিমদা ত্রেন্দ তৌরবা কম্ম্যুনিতী হেল্থ ওফিসর অমা, হেল্থ ৱার্কর অমা নত্ত্রগা অনি অমসুং আশা ৫-৮ য়াওগনি। তিম অসিনা মীয়ামদা হেল্থ-ইয়র সর্ভিসশিং নকশিনহন্দুনা পব্লিক হেল্থ ফঙ্কসনশিং অমসুং প্রাইমরী হেল্থকিয়র ফংহন্নবা পান্দমগা লোইননা মথৌ ময়েক শেংনা লৈজৈ।
মথৌ তৌরিবা এ.বি.-ঐচ.দবল্যু.সি. ৫০,০২৫ অসি জিলা ৬৭৮তা হৌজিক লৈরে অমসুং মসিদা সব হেল্থ সেন্তর ২৭,৮৯০, প্রাইমরী হেল্থ সেন্তর ১৮,৫৩৬ অমসুং অর্বান প্রাইমরী হেল্থ সেন্তর ৩,৫৯৯ য়াওরি। পুন্না মসিগী এ.বি.-ঐচ.দবল্যু.সি. অসিদা মীওই করোর ২৮.১০গী মথক্তা লাকপা থেংনখি সেন্তর অসিদা লায়েংবা লাকখিবা অসিগী মনুংদা চাদা ৫৩%দি নুপী ওইখি। মীওই করোর ৬.৪৩গী মথক্তি হাইপরতেন্সন লৈরে হায়না স্ক্রীন তৌখি, করোর ৫.২৩না দাইবেতিস অমসুং মীওই করোর ৬.১৪না সেন্সর লৈ হায়না স্ক্রীন তৌখি। মীওই করোর ১.০রোমদি হাইপরতেন্সনগী অমসুং লাখ ৬রোমনা দাইবেতিস লায়েংনবা লেম্না হিদাক-লাংথকশিং পীখি।
পুরাদা ঐচ.দবল্যু.সি. অমদা কম্ম্যুনিতী হেল্থ ওফিসরনা হাইপরতেন্সন স্ক্রীন তৌবা
এ.বি.-ঐচ.দবল্যু.সি. প্রোগ্রামগী খাদা হকচাং ফনা থম্বা হায়বা অসিদা মীৎয়েং চংবা অসিনা খ্বাইদগী অচৌবা খোঙথাংশিংগী মরক্তা অমনি। য়োগ, জুম্বা, কম্ম্যুনিতী ৱাকশিং, শিরোধরা, মেদিতেসন অসিনচিংবা শাজেলশিং য়াওনা সেন্তরশিং অসিদা ৱেলনেস সেসন লাখ ৩০গী মথক্তা পাঙথোকখ্রে।
ওরিশাগী ফুবসাহি খোর্ধাদা #য়োগ সেসন
হকশেল মন্ত্রালয়গী ইসঞ্জীবনি পেসেন্ত-তু-দোক্তর ও.পি.দি. অমসুং দোক্তর-ত-দোক্তর তেলিকন্সল্তেসন সর্ভিস পীরিবা ইসঞ্জীবনি-ঐচ.দবল্যু.সি. য়াওনা ইসঞ্জীবনি প্লেৎফোর্ম অসি ইমপ্লিমেন্ত তৌবদা ঐচ.দবল্যু.সি.শিংনা য়াম্না মরু ওইবা থৌদাং অমা লৌখি। ঐচ.দবল্যু.সি. ২৩,১০৩না প্রজাশিংদা তেলিকন্সল্তেসন সর্ভিসশিং ফংহনবা হৌখ্রে। প্লেৎফোর্মশিং অসিগী খুত্থাংদা তেলিকন্সল্তেসন লাখ ৭.৫কী মথক্তা ফংহনখ্রে। ইসঞ্জীবনি-ঐচ.দবল্যু.সি. অসি নবেম্বর ২০১৯দা হৌদোকখি। মসি দিসেম্বর ২০২২ ফাওবদা ‘হব অমসুং স্পোক’ মোদেলদা হেল্থ এন্দ ৱেলনেস সেন্তর লাখ ১.৫তা ইমপ্লিমেন্ত তৌগদবনি। রাজ্যশিংনা ‘স্পোকশিং’ হায়বদি হেল্থ এন্দ ৱেলনেস সেন্তরশিং (ঐচ.দবল্যূ.সি.)দা তেলিকন্সল্তেসন সর্ভিসশিং ফংহন্নবা দেদিকেতেদ ‘হবশিং’ মেদিকেল কোলেজশিং অমসুং দিস্ত্রিক্ত হোস্পিতাকশিং লিংখৎপা মথো তাই।
১৮.১১.২০২০ ফাওবদা রাজ্য/রাজ্যগী মথৌ তৌরিবা এ.বি.-ঐচ.দবল্যু.সি.শিং
******
(Release ID: 1674335)
Visitor Counter : 39


text:
লখিপুরওনলাইন দিজিতেল দেস্কঃ কাছার কোলেজ, শিলচরগী এসোসিয়েত প্রোফেসার অমসু…
লখিপুরওনলাইন দিজিতেল দেস্কঃ মনিপুরী পিপলস্ ফ্রোন্ত এমপিএফ হাইলাকান্দি দি…
লখিপুরওনলাইন দিজিতেল দেস্কঃ কোঞ্জেংলৈকায়দা লৈবা মনিপুরী গেস্ট হাউসতা সেপ…
লখিপুরওনলাইন দিজিতেল দেস্কঃ আসাম লৈঙাকনা ঙরাং য়ুমশাকৈশা নুমিত্তা কোবিদ ১৯…
লখিপুরওনলাইন দিজিতেল দেস্কঃ লৈবাক অসিগী ওলিম্পিয়ান মেজর ধ্যানচান্দ বু ইকা…
Lakhipuronline Digital Desk: Assam Manipuri Sahitya Parishad Central Comm…
লখিপুরওনলাইন দিজিতেল দেস্কঃ পেন অমসুং আধার কার্দ লিঙ্ক তৌবগী অরোইবা মতম সে…


text:
লখিপুরওনলাইন দিজিটেল দেস্কঃ
চীংনবা ইপাউ অমবু অচুম্বনি অরানবনি হায়বগী মতাংদা তাংদাংবা খঙদোকপা ঙম্নবা ৱাট্সএপ না ভারতকী দমক ফেক্ট চেকিং সার্ভিস অমা হৌদোকখ্রে। সার্ভিস অসিগী মতেংনা লোকসভা ভোতকী মাঙওইননা করিগুম্বা ইপাউ অমবু অদোম্না পাউ অদুগী মতাংদা অচুম চুমদা খঙনিংলবদি ৱাট্সএপকী ফেক্ট চেকিং সার্ভিসকী নম্বর (+91-9643-000-888) নম্বর অসিদা পাউ অদুগী কোপি অমা থাদুনা খঙদোকপা য়ারগনি। লাক্লিবা লোকসভাগা মীখলগা মরী লৈননা ভারতকী স্টার্ট-আপ প্রোটো গা ৱাট্সএপ্ কা খুৎশম্নরগা সার্ভিস অসি হৌদোকখিবনি। ইউজারনা থারকপা ওদিও ভিদিও নত্রগা টেক্স মেসেজ অদুগী অচুম অরান প্রোটোগী তীমনা য়েংশিনগনি হায়রি। থৌরাং অসি হৌজিক্কী ওইনা ইংরেজি, হিন্দি, বাংলা, তেলেগু অমসুং মালয়ালম লোনদা তমক ইপাউ অদু থাবা য়াগনি হায়রি। পনবা য়াই ব্রাজিল, মেক্সিকো অমসুং ফ্রান্সকী মীখলগী মাঙওইননা ৱাট্সএপনা থৌরাং অসি মায়পাকনা পায়খৎখি।
পাউশিং অসিগা লোয়ননা অতৈ পাউগী দমক গুগল্ প্লে স্টোরদগী ইন্সটোল তৌবিউ Lakhipuronline android app


text:
খুরুমজরি!
রাজ্য সভাগী ইকাই খুম্নরবা চিয়রমেন অমদি লৈবাক অসিগী উপ-রাস্ত্রপতি, ভেনকাইয় নাইদু জি, লোক সভাগী ইকাই খুম্নরবা স্পিকর, শ্রী ওম বির্লা জি, রাজ্য সভাগী ইকাই খুম্নরবা দিপুতী চিয়রমেন, শ্রী হরিবন্স জি, লোক সভা অমদি রাজ্য সভাদা লৈরিবা ওপোজিসনগী লিদরশিং, অমদি প্রোগ্রাম অসিদা ঐখোয়গী ইরক্তা শরুক য়াবিরিবা অতোপ্পা মশক নাইরবা মীওইশিং, চিং লেম্লবি নুপীশিং অমদি চিং লেম্লবা নুপাশিং!
ঙসি অসি ঐখোয়গী পার্লিয়ামেন্তরী সিস্তেমদা য়াম্না মরু ওইবা অতোপ্পা চেপ্তরনি৷
ঙসিদি, লৈবাক অসিনা সন্সদ তি.ভি.গী মওংদা কম্ম্যুনিকেসন অমদি দাইলোগকী অসিগুম্বা মেদিয়ম অমা ফংলি৷ মসিনা লৈবাক্কী দিমোক্রেসী অমদি প্রজাগী মীহুৎশিংগী অনৌবা খোল্লাউ অমা ওইনা মথৌ তৌরগনি৷
মসিগী ৱাখল্লোন অসিবু তশেং-তশেংবদা ওন্থোকখিবা তীম অসিদা অমদি নখোয় পুম্নমক অফবতা ওইরসনু হায়না ঐনা য়াইফ-মঙ্গোল পীরি৷ ঐখোয়গী ইকাই খুম্নরবা স্পিকরনসু ফোংদোকখ্রে মদুদি ঙসি অসি দূর্দরশনগী চহি ৬২ মপুং ফারকপা নুমিৎনি৷ মসি য়াম্না শাংবা খোঙচৎ অমনি৷ মসিগী খোঙচৎ অসি মাই পাক্নবা হোৎনবদা মীওই কয়া অমনা অচৌবা থৌদাং লৌখ্রে৷ দূর্দরশনবু চলাইরিবা মীওই পুম্নমকপুসু ঐনা থাগৎপা ফোংদোকচরি৷
মরুপশিং,
অহোংবা থুনা-থুনা লাক্লিবা মতমশিং অসিদা, মেদিয়া অমদি তি.ভি. চেনেলশিংগী থৌদাংসু য়াম্না থুনা থুনা হোংলক্লি৷ ২১শুবা চহি চা অসিনা কম্ম্যুনিকেসন অমদি দাইলোগকী খুৎথাংদা অওনবা অমা পুরক্লি৷ অসিগুম্বা ফিভম অমদা, ঐখোয়গী পার্লিয়ামেন্তগা চৎমিন্নরিবা চেনেলশিং অসিসু অসিগুম্বা মোদর্ন সিস্তেমশিং অসিগী মতুং ইন্না মখোয় মশাবু ত্রান্সফোর্ম তৌজবা অসি মহৌশাগুম ওইরক্লি৷
ঙসি, সন্সদ তি.ভি.গী মওংদা অনৌবা অমা হৌদোরক্লিবা অসি ঐ য়াম্না নুংঙাই৷ সন্সদ তি.ভি.না মহাক্কী অনৌবা শকলোন অদু সোসিএল মেদিয়া অমদি ও.তি.তি. প্লেতফোর্মশিংদসু ফংহল্লগনি অমসুং মশাগী ওইবা এপ লৈজরগনি হায়নসু ঐঙোন্দা ফোংদোরকখ্রে৷ মসিগা লোইননা, ঐখোয়গী পার্লিয়ামেন্তরী দাইলোগ অসি মোদর্ন তেক্নোলোজীগা কন্নেক্ত তৌবা খক্তা নত্তনা মসিনা প্রজা মীয়ামদা য়ৌহনবগী চাংসু হেনগৎহল্লগনি৷
ঙসি সেপ্তেম্বর ১৫দা, দেমোক্রেসীগী মালেমগী নুমিৎকা তামিন্নবা অসিসু য়াম্না নুংঙাইবা অমনি৷ অমদি, দেমোক্রেসীগী মতাংদা লাকপা মতমদা, ভারতকী থৌদাং অসি অদুক্কীম তিক য়াম্মী৷ ভারত অসি দেমোক্রেসীগী মমানি৷ ভারতকী দেমোক্রেসী অসি সিস্তেম অমা খক্তা নত্তে, মসি ৱাখল্লোন অমনি৷ ভারত্তা লৈরিবা দেমোক্রেসী অসি কন্সতিত্যুস্নেল স্ত্রকচর অমা খক্তা নত্তে, মসি স্পিরিত অমনি৷ ভারত্তা লৈরিবা দেমোক্রেসী অসি কন্সতিত্যুসনশিংগী সেক্সনশিংগী কল্লোক্সন অমা খক্তা নত্তে, মসি ঐখোয়গী লাইফ স্ত্রিমনি৷ মরম অদুনা, মালেমগী দেমোক্রেসী নুমিৎতা সন্সদ তি.ভি. লোঞ্চ তৌরকপা অসিনা মসিদা অদুম মরী লৈনহল্লি৷
অমবু ওইরবসু, ভারত্তা লৈরিবা ঐখোয় পুম্নমক্না ঙসি অসি ইঞ্জিনিয়রশিংগী নুমিৎসু পাংথোক্লি৷ মসিগী নুমিৎ, এম. বিসবেসবরয় জিগী মপোক নুমিৎ অসি ভারতকী হোৎনবা কল্লবা অমদি স্কিল নিংথিনা হৈরবা ইঞ্জিনিয়রশিংদা দেদিকেত তৌরি৷ তি.ভি.গী মালেমদা, ও.বি. ইঞ্জিনিয়রশিং, সাউন্দ ইঞ্জিনিয়রশিং অমদি গ্রাফিক দিজাইনিংদা য়াওরিবা মীওইশিং, পেনেলিস্তশিং, স্তদিও দাইরেক্তরশিং, কেমেরাগী মীওইশিং, ভিদিও ইদিতরশিং অমদি প্রোফেস্নেল কয়া অমনা ব্রোদকাস্ত মাই পাক্না তৌরি৷ ঙসি, ঐনা সন্সদ তি.ভি. য়াওনা লৈবাক অসিগী তি.ভি. চেনেল পুম্নমক্তা থবক তৌরিবা ইঞ্জিনিয়রশিংদা খন্ননা থাগৎলি৷
মরুপশিং,
ঙসি, লৈবাক অসিনা মহাক্কী মনিং-মখা তম্বা চহি ৭৫ মপুং ফারকপগী পাংথোক্লিবা মতম অসিদা, ঐখোয়দা হৌখিবগী মিংচৎ অমদি তুংগী রিজোলুসনশিং অদু লৈ৷মসিগী এরিয়া অনিমক্তা মেদিয়াগী অচৌবা থৌদাং অমনি লৈ৷ মেদিয়ানা স্বচ ভারত অভিয়নগুম্বা তোপিক অমা পুথোরকপা মতমদা, মদু প্রজা মীয়ামদা অদুক্কী মতিক য়াম্না থুনা শন্দোকই৷ নিংতম্বগী অমিৃত মহোতসবতা লৈবাক মীয়াম্না হোৎনরিবশিং অসি মেদিয়ানা উৎথোক্তুনা অফবা থবক অমা তৌবা ঙম্লগনি৷ খুদম ওইনা হায়রবদা, তি.ভি. চেনেলশিংনা নিংতম ইহৌগী ইপিসোদ ৭৫ প্লান তৌবা ঙমগনি অমদি দোকুমেন্তরীশিং শেম্বা ঙমগনি৷ খবরশিংনা অমিৃত মহোতসবকা মরী লৈনবা সপ্লিমেন্তশিং ফোংবা ঙমগনি৷ দিজিতেল মেদিয়ানা ক্বুইজশিং অমদি কম্পিতিসনশিংগুম্বা আইদিয়াশিংগী খুৎথাংদা নহাশিং অসি দাইরেক্লি কন্নেক্ত তৌবা ঙমগনি৷
সন্সদ তি.ভি.গী তীম অসিনা মসিগী দাইরেক্সন অসিদা প্রোগ্রাম কয়া অমা প্লান তৌখ্রে হায়নসু ঐঙোন্দা খঙহল্লকখি৷ হায়রিবা প্রোগ্রামশিং অসিনা অমিৃত মহোতসবকী স্পিরিত অসি প্রজা মীয়ামদা য়ৌহনবদা অচৌবা থৌদাং লৌরগনি৷
মরুপশিং,
নখোয় পুম্নমক কম্ম্যুনিকেসনগী ফিল্দদা ক্রেতিব ওইরবা মীওই ঙাক্তনি৷ "কন্তেন্ত ইস কিং" হায়না মখোয়না য়াম্না তোইনা হায়৷ ঐগী এক্সপরিয়েন্স অসি নখোয়দা ঐনা সেয়র তৌবা পাম্মী৷ ঐগী এক্সপরিয়েন্সতি “কন্তেন্ত ইস কন্নেক্ত”হায়বা অসিনি৷ মসিনা হায়নিংলিবা অদুদি, নখোয়দা অফবা কন্তেন্ত লৈবা মতমদা, মীয়াম্না মশা মতোম্তা নখোয়বু থিরক্কনি৷ মসি মেদিয়াদা এপ্লাই তৌরবদি, ঐখোয়গী পার্লিয়ামেন্তরী সিস্তেমদসু চপ মান্ননা এপ্লিকেবল ওইগনি৷ মদুগী মরমদি পার্লিয়ামেন্তদা পোলিতিক্স খক্তা লৈবতা নত্তনা, পোলিসী মেকিংসু লৈ৷
পার্লিয়ামেন্তনা সেসন ফম্লিঙৈ মতমদা, তোঙান তোঙানবা হিরমশিংগী মতাংদা দিবেতশিং পাংথোকই, অমদি নহাশিংনা তমগদবা কয়া অমসু লৈরি৷ঐখোয়গী লৈবাক অসিনা ইকাই খুম্নরবা মেম্বরশিংবু য়েংলি হায়বসি মখোয়না খঙলকপা মতমদা, মসিনা পার্লিয়ামেন্ত মনুংদা অফবা থবক, হেন্না ফবা দিবেতশিং পাংথোক্ননবগীদমক মখোয়বু পুক্নিং থৌগৎলি৷ মসিনসু পার্লিয়ামেন্তগী প্রদক্তিবিতীসু হেনগৎহল্লগনি, অমদি পব্লিক ইন্তরেস্ত ৱার্কশিংসু হেন্না মমিং লৈরগনি৷
মরম অদুনা, প্রজা মীয়াম্না হাউসকী প্রোসিদিংশিংগা কন্নেক্ত তৌবা অসি য়াম্না মরু ওই,লৈবাক অসিগী মফম অমদা হেক্তা লৈরবসু, মখোয় অসি হাউসকী এক্তিবিতীশিংগী শরুক অমা ওইগদবনি৷ মরম অদুনা, সন্সদ তি.ভি.না প্রজা মীয়াম মরু ওইনা নহাশিংগী ইন্তরেস্ত য়েংলগা মহাক্কী প্রোগ্রামশিং অসি দিজাইন তৌরগনি৷ মসিগীদমক, লোনদা মীৎয়েং চংলগনি; ইন্তরেস্তিং অমদি এনগেজিং পেকেজশিং তঙাই ফদবা ওইরক্লগনি৷
খুদম ওইনা, পার্লিয়ামেন্তদা ঙাংলিবা ইতিহাসিক ওইরবা ৱারোলশিং হাইলাইত তৌবা য়ারগনি৷ আর্থ লৈরবা অমদি লোজিকেল দিবেতশিংগা লোইননা, করিগুম্বদা য়াম্না নোক্নিংবা থৌদোকশিংসু শন্দোকপা য়ারগনি৷ তোঙান তোঙানবা এম.পি.শিংনা তৌরিবা থবক অদু প্রজা মীয়াম্না নৈনবা য়ানবগীদমক এম.পি.শিংগী মরমদা ই-পাউসু সেয়র তৌবা য়ারগনি৷ এম.পি. কয়া অমনা তোঙান তোঙানবা ফিল্দশিংদা থাগৎনিংঙাই ওইরবা থবকশিং তৌরি৷ হায়রিবা থবকশিং অসি নখোয়না পল্লবদি, মখোয়গী অপাম্বা অমদি থৱাই য়াওবা অসিসু হেনগৎলক্লগনি অমদি পোজিতিব পোলিতিক্স অসিদগী অতোপ্পা প্রজা মীয়ামগী মীহুৎশিংনসু থৌনা ফংলগনি৷
মরুপশিং,
অমিৃত মহোতসবতা ঐখোয়না লৌখৎপা য়াবা অতোপ্পা মরু ওইবা তোপিক অদুদি ঐখোয়গী কন্সিতিত্যুসন অমদি সিবিল দ্যুতীনি! লৈবাক অসিগী প্রজাশিংগী দ্যুতীশিংগী মতাংদা লেপ্প-লৈতনা এৱার্নেস শন্দোকপগী তঙাই ফদবা অমা লৈ৷ মসিগী এৱানেস অসিগীদমক মেদিয়া অসি ইফেক্তিব ওইবা মেদিয়ম অমনি৷ অসিগুম্বা প্রোগ্রাম কয়া অমদা লোইননা সন্সদ তি.ভি. অসি লাক্লিবনি হায়না ঐঙোন্দা হায়রক্লি৷
হায়রিবা প্রোগ্রামশিং অসিদগী ঐখোয়গী নহাশিংনা ঐখোয়গী দেমোক্রেতিক ইন্সতিত্যুসনশিং, মখোয়গী মথৌশিং অমদি সিবিল দ্যুতীশিংগী মরমদা খঙবা ঙম্লগনি৷ মতৌ অসিগুম্না, ভারতকী দেমোক্রেসী অসি মমুৎ তানা খঙহনবদা মতেং পাংগদৌরিবা ৱার্কিং কম্মিতীশিংগী, লেজিস্লেতিব ৱার্ক্কী তহাই ফদবা , অমদি লেজিস্লেচরশিং মথৌ তৌবগী ই-পাউ কয়া অমা ফংহল্লগনি৷
সন্সদ তি.ভি.না গ্রাসরূত দেমোক্রেসী ওইনা মথৌ তৌরিবা পঞ্চায়তশিংগী মরমদা প্রোগ্রামশিং শেম্লক্কনি হায়না ঐনা খল্লি৷ হায়রিবা প্রোগ্রামশিং অসিনা ভারতকী দোমোক্রেসীদা অনৌবা ইনর্জী অমা, অনৌবা কন্সিয়র্সনেস অমা পীরগনি৷
মরুপশিং,
ঐখোয়গী পার্লিমেন্ত, তোঙান তোঙানবা পোলিতিকেল পার্তীশিং, ঐখোয়গী মেদিয়া, ঐখোয়গী ইন্সতিত্যুসনশিং পুম্নমক্কী মখোয়গী ওইবা থবক্কী তোঙান তোঙানবা স্ফেয়রশিং লৈ৷ অদুবু লৈবাক অসিগী রিজোলুসনশিং অসি ফংনবা হোৎনবদা ঐখোয় পুন্না হোৎনমিন্নবা দরকার ওই৷
ঐখোয় পুম্নমত্না ঐখোয়গী তোঙান তোঙানবা রোলশিং অসি লৌদুনা সেয়র রিজোলুসনশিংগা লোইননা চংশিনলক্লগনি, অমদি অনৌবা ভারত অমা ওইহন্নবগী মংলান অদু মংফাওনহল্লগনি হায়না ঐনা থাজৈ৷
মসিগী থাজবা অসিগা লোইননা, মসি রবি কাপুরগী দোমেন নত্তবনা মরম ওইরগা মহাকপু ঐনা থাগৎপসু পাম্লি৷ অদুবু মহাক্না মতৌ করম্না মালেম অসিগী মফম পুম্নমক্তা লৈরিবা মীয়ামগা তাথোক-তাশিন তৌখিবগে, মখোয়দগী করম্না গাইদেন্স তৌখিবগে, করম্না ৱাখল্লোনশিং ফংখিবগে অমদি সন্সদ তি.ভি. শেমখিবগে হায়বসি মহাক্না ঐঙোন্দা হায়রকখিবা মতমদা, ঐবু তশেং-তশেংনা শুমহৎখি৷ রবি অমদি মহাক্কী তীম পুম্নমকপু ঐনা থাগৎলি৷ নখোয় পুম্নমক হন্না হন্না থাগৎলি অমদি য়াইফ-মঙ্গোল পীরি!
থাগৎচরি!


text:
ঐগী নুংশিরবা ইরৈচাশিং, খুরুমজরি। ঙসি অসি মেজর ধ্যান চান্দ জীগী মপোক নুমিৎনি হায়বা ঐখোয় পুম্নমক্না খঙই। অদুগা লৈবাকসিনা নুমিৎ অসিবু নেসনেল স্পোর্তস দে হায়না পাঙথোকই। ঐঙোন্দা ৱাখল অমা ফাওরকই, মদুদি মেজর ধ্যান চান্দ জীগী থৱায়না হৌজিক লৈরিবা মফমদুদা শোয়দনা হরাউ নুংঙাইবা ফাওরমগনি… মরমদি মালেম পুম্বদা ভারতকী হোকীগী মিংচৎ পুরকখিবসি ধ্যানচান্দ জীগী হোকীননি। অদুগা চহি তরাগী খুজিং মরিগী মতুংদা, চহি ৪১রোমগী মতুংদা ভারতকী নহাশিং, মহাক্কী মচানুপা অমদি মচানুপীশিংনা ঐখোয়গী হোকীদা অমুক্কা হন্না ইনোৎ হাপ্লরি। মেদল ফংবগী মশিংগী ৱা নত্তনা ভারত মচা অমত্তনা হোকীদা মেদল অমা ফংদ্রিফাওবা মায় পাকপগী নুংঙাইবা লৌদে। অদুগা হন্দক ওলিম্পিক্তা ঐখোয়না ফংলক্লিবা হোকীগী মেদল অসি চহিতরা মরিগী মতুংদনি। অদোমসু খন্থবিয়ু… হৌজিক মেজর ধ্যানচান্দ জীনা লৈরিবা মফমদুনা, মহাক্কী থম্মোয়, মহাক্কী থৱায় নুংঙাইবনা লাকহৎলমগনি। ধ্যানচান্দ জীগী মপুন্সি চুপ্পা শান্ন-খোৎনবদা কত্থোক্লমবনি… মরম অসিননি ঙসি লৈবাকসিগী নহাশিংগী, ঐখোয়গী ইচানুপা ইচানুপীশিংনা শান্ন-খোৎনবগী লমদা পুক্নিং লুপ্পা উরিবা, অমদি অঙাঙশৎংনা শান্ন-খোৎনবদা পুক্নিং চঙলকপদা মমা মপাশিংনসু নুংঙাইবা ফাওরিবা; অসুম্না মফম পুম্বদা ফাওরিবা হৈনিংবগী ইথিল অসি… মসিমক মেজর ধ্যানচান্দ জীগী মফমদা অচৌবা শ্রদ্ধাঞ্জলি অমনি হায়না ঐনা লৌই।
মরূপশিং, শান্ন-খোৎনবগী ৱাফম হেক পল্লকপদা নহারোল পুম্নমক মীৎমাঙদা মহৌশানা চোংথোরকই। ঐখোয়না নহা মীরোলসিদা নীংথিনা য়েংলুবা মতমদা ঐখোয়না অহোংবা অমা উবা ফংই। নহাশিংগী পুক্নিংদা অহোংবা অমা লাক্লে। অমদি ঙসিগী নহা ওইরিবা মীওইশিংনা অরিবা চৎনদ্রবা থৌওং অমদি মওং মতৌশিং থাদোক্তুনা পুম্নৌ নৌবা, খেন্নবা খরা তৌবা পাম্লি। ঙসিগী নহাশিংনা হান্না শেম শাদুনা থম্লম্লবা লম্মীদা চৎপা পাম্নদ্রে; মখোয়না অনৌবা লম্বী শেম্নিংলে। মখোয়না হান্না খঙনদ্রিবা লমখৈদুদা, অনৌবা পন্থুংদা, অনৌবা পান্দম অমদি অনৌবা লম্বী, অনৌবা মঙলান্দা খোঙ থাংজিন্নিংলি। নহা অমনা মপুক্নিংদা লেপখ্রবদি মদু ফংনবা হোৎনবদা করিগুম্বা অমত্তা লেম্না থাদে… অহিং নুংথিল নাইদনা হোৎনৈ। মতম খরগী মমাঙদা ভারতনা মাগী স্পেস সেক্তর হাংদোরকপাম তমদা… অতেনবা মতমগী মনুংদা নহা মীরোলসিনা তাঞ্জা অদু লাকখিবা ঐখোয়না উখ্রে। মদুগী কান্নবা ফংননবগীদমক, কলেজকী মহৈরোয়শিং অমসুং য়ুনিভর্সিতীদা অমদি প্রাইভেত সেক্তরদা থবক তৌরিবা নহাশিংনা ইখৌ লাংনা চোংথোরকখি। লাক্কদৌরিবা নুমিৎশিংদা মশিং য়াম্লবা সেতলাইত কয়াদি ঐখোয়গী নহা, মহৈরোয়, কলেজ, য়ুনিভর্সিতী অমসুং লেবতা থবক তৌরিবা মহৈরোয়শিংনা শেমবা ওইগনি হায়না ঐনা চেৎনা থাজৈ।
মতৌ অসুম্না, অদোম্না হেক উবা মফমদা… ইমুং অমা হেক্তদা চৎলু… ফনা নুংঙাই য়াইফবা ইমুংগী ওইসনু, ফনা লাইরিক হৈবা ইমুং ওইসনু… করিগুম্বা অদোম্না ইমুংদুগী নহা অমগা ৱারী শানবা মতমদা মহাক্না ইমুংগী চৎনবীদগী লাপ্না থোরক্তুনা স্তার্ত অপ অমা পায়খত্তুনা নৎত্রগা স্তার্ত অপ অমদা য়াওদুনা রিস্ক লৌনিংবগী ইখৌ লাংবদু লৈরমগনি। ঙসিদি স্তার্ত অপ কল্চর অসি অপীকপা ময়োল্লমশিংদসু শন্দোরক্লি অমদি মসিবু ঐনা অরংবা তুংগী পুন্সি অমা ওইনা উই। নুমিৎ খরনিগী মমাঙদা ঐখোয়গী লৈবাকসিগী শান্নপোৎশিংগী মরমদা খন্নখি। তেল্লবা মতমগী মনুংদা ৱাফমসি ঐখোয়গী নহাশিংগী পুক্নিংদা চঙখিদুনা মখোয়না খোঙফম চেৎনা ভারতকী শান্নপোৎশিংবু মালেমদা তোপ তোপ্পা মশক অমগা লোয়ননা পুখৎনবা ফিরেপ লৌখি। মখোয়না অনৌবা চাংয়েং কয়া তৌরি। মালেম অসি শান্নপোৎকী অচৌবা কৈথেল অমনি… করোর লাখ ৬তগী ৭ ফাওবগী কৈথেলনি। ঙসি মসিদা ভারতকী শরুক য়াম্না পীক্লি। অদুবু কমদৌনা শান্নপোৎ শাগনি, করম্বা খেন্নবা মশকশিং শান্নপোত্তা য়াওহনগনি, করি তেক্নোলোজী শীজিন্নগনি, শান্নপোৎশিংবু কমদৌনা অঙাঙগী সাইকোলোজীগা চুনহনগনি… হায়রিবশিং অসি ঐখোয়গী লৈবাকসিগী নহশিংনা পুক্নিং থাদরিবনি.. করিগুম্বা থৌদাং খরা লৌনিংবগী ইথিলগা লোয়ননা।
মরূপশিং, থম্মোয়দা মথুম মরাং হৌহনবা অমদি থাজবা অসিবু হেন্না মপাঙ্গল কনখৎহনবা ৱাফম অমগসু লৈরি। মদুদি করিনো হায়বা অদোম খন্থবিখ্রবরা? মহৌশানা ঐখোয়গী ইরক্তা অদুম ইয়াদা য়াবগী ৱাখল্লোন অমা চঙদুনা লৈখিবসিনি… “অদুম তৌনবনিদা”, “কৈসু কাইদেদা – মসিগুম্বদি অদুম থোকপনি”! হায়বসিনি। অদুবু হৌজিক্তি লৈবাকসিগী নহাশিংগী পুক্নিংদা অথোই অহেন তান্নবা পুক্নিং লুপ্পা ঐনা উবা ফংই। মখোয়না খ্বাইদগী ফবা থৌওং শীজিন্নদুনা খ্বাইদগী ফবদু তৌবা পাম্মি। মসিনা লৈবাকসিগী অচৌবা শাফু অমা ওইনা থোক্লক্কনি।
মরূপশিং, হন্দক্তি ওলিম্পিক্সনা অচৌবা ইনোৎ অমা পীরি। ওলিম্পিক্সকী মশান্নশিংদি লোইখ্রে; পেরালিম্পিক্স হৌজিক শান্নরি। শান্ন-খোৎনবগী তাইবংদা লৈবাকসিনা তাল্লক্লিবা মিংচৎ অসি মালেমগী ওইনা চাংদম্নবদা য়াম্না পীক্লম্বদি য়াই অদুবু ঐখোয়গী থাজবা চেৎশিলহন্নবা ফংবা য়াবা মীংচত্তি ফংলে। ঙসিদি নহাশিংনা শান্ন-খোৎনবা য়েংবখক নত্তনা… নহাশিংনা শান্ন-খোৎনবগা মরী লৈনবা খুদোংচাবশিংদসু মীৎয়েং থম্লি… ইকো সিস্তেম পুম্ববু চেকশিন্না শেন্নরি… মসিগী মতিং য়েংলি, মসিগা মওং অমদা নৎত্রগা অমদা মরী শমজিন্ননবা ৱাখল খন্নরি। মখোয়না হান্না চৎনরম্বা মওং মতৌদগী লান্থোক্তুনা অনৌবা মশান্নশিংদা হৈননবা হোৎনরি। ঐগী নুংশিরবা ইরৈজাশিং, হৌজিক্তি অসিগুম্বা খোঙজেল অমা শেমগৎলবনিনা… শান্ন-খোৎনবগী মরমদা ইমুং খুদিংদা ৱা তানবা হৌনরক্লে… ঐঙোন্দা হায়বিয়ু… হায়রিবা খোঙহৌ অসি শিথহনখ্রসিরা, হৌজেক লেপহল্লসিরা? য়ারোই… কৈদৌনুংদা য়ারোই। অদোমসু মসিগা মান্ননা খনবিরমগনি। লৈবাকসিদা শান্ন-খোৎনবা অমদি শান্নবগী ইথিল লেপহনবা য়াদে। ইমুংগী পুন্সিদা, খুন্নাইগী পুন্সিদা, লৈবাক্কী পুন্সিদা হায়রিবা খোঙহৌ অসিগী লেঙদ্রবা মফম অমা কন্দুনা থম্লগা… পাঙ্গল থৌনা হাপ্তুনা… হনবা লৈত্রবা থৌনানা মথৌ হাপ্তুনা থমগদবনি। য়ুমদা নৎত্রগা মফম অমদা হেক্তা ওইরবসু, খুঙ্গঙদা নৎত্রগা ময়োল্লমদা, ঐখোয়গী শান্নবুংশিং থলহনগদবনি। পুম্নমক শান্নহনসি – পুম্নমক শাৎকায়হন্সি! ঐনা অঙাঙবা লানবনদগী “সবকা প্রয়াস”… হোয়… পুন্না হোৎনমিন্নবা হায়না লাউখিবা অদোম শোয়দনা নীংশিংবিরমগনি। পুম্নমক্না হোৎনমিন্নরবখক্তদা ভারতনা শান্ন-খোৎনবগী লমদা ফংফম থোকপা পন্দোল অদু লোমবা ঙমগদৌরিবনি। মেজর ধ্যানচান্দ জীগুম্বা মীওইশিংনা য়াৎলম্বা লম্বীদা ঐখোয় চৎপা… হায়বসিনা ঐখোয়গী থৌদাং ওইগদৌরিবনি। চহি কয়াগী মতুংদা লৈবাকসিদা ইমুংদা, খুন্নাইদা, স্তেতশিংদা, লৈবাক পুম্বদা মীপুম খুদিংমক্না অমত্তা ওইনা শান্ন-খোৎনবনা পুনশিন্দুনা চৎমিন্নবগী তাঞ্জা অমা উবা ফংলি।
ঐগী নুংশিরবা নহা ওইরিবা মরূপশিং, তাঞ্জা অসিগী খুদোংচাবা লৌরগা ঐখোয়না শান্ন-খোৎনবা মখল কয়াদা হৈ-শিংবা তানশিনগদবনি। খুঙ্গঙদসু শান্ন-খোৎনবগী হিদান্নবগী থৌরম লেপ্পা লৈতনা শিগদবনি। হিদান্নবা লৈরবখক্তদা শান্ন-খোৎনবগী মচৎ মওং হোংলক্কদবনি… খুমাঙ চাউশিল্লক্কদবনি… মদুগী মহৈ ওইনা শান্নরোয় কয়া লিৎখৎলক্কদৌরিবনি। লাক্লো লৈবাক মীয়াম পুম্বা খোঙহৌ অসিবু হেন্না খোঙজেল হাপ্লসি… ঐখোয়না অঙম্বা থৌদাং পাঙলসি… ‘সবকা প্রয়াস’কী লাইৱা অসিবু অশেংবা ওন্থোক্লসি।
ঐগী নুংশিরবা ইরৈচাশিং, হয়েং অসি জন্মস্থমিগী চাউরবা কুম্হৈ নুমিৎসু তারি। জন্মস্থমিগী কুম্হৈ, হায়বসি ভগবান শ্রী কৃষ্ণ পোকপগী কুম্হৈনি। ঙাউশিন্নবা কন্হাইয়াদগী হৌরগা অচৌবা কৃষ্ণগী শকওং ফাওবা, পুরানগী লাতম নীংথিনা খঙহৈবদগী হৌরগা খুৎশু খুৎলায়গী লমদা নীংথিনা হৈ শিংলবা ভগবানগী শায়ওন লাংওন পুম্নমক ঐখোয়না খঙনরবা ঙাক্তনি। কলা, ফজবা অমদি মতিক ময়ায় ওইরবসু কৃষ্ণনা য়ৌদবা মফমবু করি লৈবগে! ঐনা মসি হায়রিবগী মরমদি জন্মস্থমিগী নুমিৎ খরনিগী মমাঙদা ঐনা নুংঙাইরবা থৌদোক অমা থেংনখি। মরম অসিনা মসিগী মতাঙদা অদোমগী মফমদা পাউদমগে হায়না ঐনা খনবনি। ভগবান সোম্নাথ লাইশঙকা মরী লৈননা শেমগৎ শাগৎলিবশিং মীয়ামগী মফমদা থাসিগী তাং ২০দা কত্থোকখিবা অদোমসু খঙবিরমগনি। সোমনাথ লাইশঙ অসিদগী কিলোমিতর ৩-৪ চৎলগা ভল্কা তীর্থ লৈ, হায়রিবা ভল্কা তীর্থ অসি ভগবান শ্রী কৃষ্ণনা মালেমদা মহাক্কী পুন্সিগী অরোইবা মীৎকুপ লেনখিবা মফমদুনি। ৱাহৈ অমদা হায়রগনা মহাক্না মালেমদা মহাক্কী তাইবঙ কুম্হৈ মফমসিদা লোইশিনখি। মফমদুগী শেমগৎ শাগৎপগী থবক থৌরম কয়া সোমনাথ ত্রস্তনা পায়খৎলি। ঐনা ফজরবা আর্ত-বুক অমা উরুবদগী ভল্কা তীর্থ অমসুং মফমদুদা পায়খৎলিবা থবকশিংগী মরমদা খল্লমবনি। কনাগুম্বা অমনা লাইরিক অসি ঐগী য়ুমগী মপান্দা ঐগীদমক্তা থম্বিরমবনি। মসিদা ভগবান শ্রী কৃষ্ণগী পুক্নিং হুরবা শাইওন লাংওন কয়াগী লাই য়াওরি। লাইশিং অদু য়েংবদা য়াম্না ফজৈ, ৱাহন্থোক য়াম্না লৈ। লাইরিক্তুগী লামায়শিংদু মথং মথং ফাক্লুবদগী খঙনিংবা অসুম অসুম হেনগৎলকখি। ঐনা লাইরিক অদুদা য়াওরিবা লাইশিং অমসুং ঐগীদমক্তা ইরম্লিবা পাউজেল অদু উরুবদা লাইরিক অদু থম্লম্লিবা মীশক্তু উনগে হায়না ঐনা খল্লকখি। ঐগী য়ুম মপান্দা লাইরিক অদু থম্লম্লিবা মীশক অদু উনগে হায়না ঐনা খনখি। ঐগী ওফিসনা মীশক অদুগা পাউ ফাওনখি। আর্ত-বুক অদু উরুবদা, মদুদা য়াওরিবা ভগবান শ্রী কৃষ্ণগী তোঙান তোঙানবা মশকশিং উরুবদা মীশক অদু থংনবা নুমিৎমক্তদা উননবা ঐনা কৌখি। খঙনিংবগী ইহুল অসিগা লোয়ননা ঐনা জাদুরানি দাসি জীগা উনখি। মহাক অমেরিকা মচানি, অমেরিকাদা পোকপনি, অমেরিকাদা চাউরকপনি, জাদুরানি দাসি জী ইস্কোনগা মরী লৈনবা, হরে কৃষ্ণ মুভমেন্তকা মরী লৈনবা মীওইনি অমদি মহাক্কী তোপ তোপ্পা হৈশিংবা হায়রগদি মহাক ভক্তি আর্ততা নীংথিনা খঙ-হৈরবা মীওইনি। নুমিৎ নিনিগী মতুংদা সেপ্তেম্বর ১দা, ইস্কোনগী ফাউন্দর শ্রী প্রভুপাদ স্বামি জীগী ১২৫শুবা মপোক কুমওন থৌরম পাঙথোকখি। মসিগা মরী লৈননা জাদুরানি দাসি জী ভারত্তা লাকখিবনি। ঐগী পুক্নিংদা ফাওখিবদি অমেরিকাদা পোকপা মীওই অমনা, ভারতকী নাৎ চৎনবীদগী লাপ্না লৈরবা মীওই অমনা কমদৌনা ভগবান শ্রী কৃষ্ণগী পুক্নিং হুরবা লাইশিং য়েক্লিবনো হায়বসিনি। ঐনা মহাক্কা ৱারী শাংনা শানখি, অদুবু ঐনা ৱারীদুগী মতেক অমা অদোমদা তাহন্নিংই।
পি.এম. সর: জাদুরানি জী, হরে কৃষ্ণ!
ঐনা ভক্তি আর্তকী মরমদা খরা পারে অদুবু তারিবশিংগীদমক খরা হেন্না হায়বিয়ু। মসিগী লমদা অদোম্না পামজরিবা, পুক্নিং লুপ্লিবা অসি অথোইবনি।
জাদুরানি জী: ভক্তি আর্ত হায়রিবা অসি ঐখোয়গী পুক্নিং ৱাখল শাগৎপা নত্তে ভ্রম সনহিতাগুম্বা ঐখোয়গী লিরবা ভেদিক পুরানশিংদগী লাকপনি হায়না তাকপা ভক্তি আর্তকী মরমদা ইবা অর্তিকল অমা লৈ। বেন ওমকরায়া পতিতম স্কিলতম সিকন্দ (वें ओंकाराय पतितं स्क्लितं सिकंद), ব্রিন্দাবনগী গোস্বামিদগী, মপু ইবুংঙো ব্রহ্মা মশামক্তগী। ঈস্বরহ পরমাহ কৃষ্ণহ সচ্চিদানন্দ ভিগ্রহাহ ( ईश्वर: परम: कृष्ण: सच्चिदानन्द विग्रह: ) কমদৌনা মহাক্না বাসি পায়বগে, কমদৌনা মহাক্কী সেন্সশিংনা সেন্স পুম্নমক্কীদমক্তা থবক তৌবা ঙমবগে অমদি শ্রীমদ ভগ্বতম (TCR 9.09) (বর্হাপীন্দ নত্বরবপুহ কর্নায়োহ কর্নকরম) बर्हापींड नटवरवपुः कर्णयो: कर्णिकारं পুম্নমক, মহাক্না নাকোংদা কর্নিকা লৈ অমা চিল্লি, মহাক্কী খুয়া থম্বালগী খোঙগুল বৃন্দাবন পুম্বদা তাহল্লি, শন শঙ্গুনা মহাক্কী মতিক শক্লি, মহাক্কী বাসিনা লাইবক ফবা থৱায় পানবা পুম্বগী থম্মোয় পুম্নিংবু শুমহৎলি। মরম অসিনা পুম্নমক অসি অরিবা ভেদ পুরানদগীনি অমদি লাইনিংগী ওইবা মশক মওংদগী লাক্লিবা পুরানগী মতিক অমসুং কলা অসবু পুথোরক্লিবা পুকচেল শেংনা লুপচবা তুংইনবশিংদা মদুগী মতিক লৈ, অমদি মরম অসিননি মসিনা অহোংবা নাইরিবসি, মসি ঐগী ইতিক নত্তে।
পি.এম. সর: জাদুরানি জী, অদোমগী মফমদা হংনিংবা ৱাহং মখল কয়া লৈ। ১৯৬৬তগী মওং অমদা অদুগা ১৯৭৬দগী হকথেংননা অদোম্না ভারতকা মতম শাংনা লোয়নদুনা লাক্লি, অদোমগী মফমদা ভারতসি করি ওইবগে হায়বদু হায়বিয়ু।
জাদুরানি জী: প্রধান মন্ত্রী জী, ভারত হায়বসি ঐগীদমক্তদি পুম্নমক্নি। নুমিৎ খরনিগী মমাঙদা ইকায়খুম্নরবা রাস্ত্রপতিনা ভারত অসি তেক্নিকেলগী লমদা য়াম্না খুমাঙ চাউশিল্লে অমদি ত্বীতর অমসুং ইন্সতাগ্রাম অমদি আইফোন অমসুং অচৌবা বিল্দিং অমদি য়াম্লবা ফেসিলিতী কয়া লৈদুনা নোংচুপকী মতুং ইল্লি হায়না ফোঙদোকখি। অদুবু মদু ভারতকী তশেংবা মীংচৎ নত্তে হায়বা ঐ খঙই। ভারতপু মমীং চৎহল্লিবদি কৃষ্ণ মশামক্না মফমসিদা লাংওনখিবসিনি অমদি লাংওন পুম্নমক মফমসিদা থোরকখি, সিবসু মফমসিদা লাংওনখি, রামসু মফমসিদা লাংওনখি, অশেংবা তুরেল পুম্নমক মফমসিদা লৈ, বৈষ্ণব নাৎকী অশেংবা লাইফমশিং মফমসিদা লৈ, মরম অসিনা ভারত, মরুওইনা বৃন্দাবন অসি তাইবং মালংপানসিদা খ্বাইদগী মরুওইবা মফমনি, বৃন্দাবন অসি বৈকুন্থ গ্রহ পুম্নমক্কী হৌরকফম্নি, দ্বারিকাগী হৌরকফম্নি, তাইবং খুৎশেম পুম্নমক্কী হৌরকফম্নি, মরম অসিনা ঐনা ভারতপু নুংশি।
পি.এম. সর: থাগৎচরি জাদুরানি জী। হরে কৃষ্ণ!
মরূপশিং, মালেমগী মীওইশিংনা ঙসি ভারতকী স্পিরিচুএল সিস্তেম অমসুং ৱাংউলোন্দা পুক্নিং চঙলকপা মতমসিদা অসিগুম্বা অথোইবা চৎনবী অসিবু মাঙদা পুখৎনবগী থৌদাং অমসু ঐখোয়দা লৈরি। মুৎখ্রবশিং হুন্দোক্লম্লবসি মফম মতম নাইদবশিংদি মাঙদা পুদুনা চৎপা তাই। ঐখোয়গী কুমহৈশিং পাঙথোকসি, মখোয়গী কাঙলোনগী ৱাহন্থোক অমদি মদুনা তাক্লিবশিং খঙজিন্সি। মসিদা নত্তনা কুমহৈ খুদিংদা নুংগী ওইবা পাউজেল অমমম য়াওরি; মসিদা থৌগল্লোনসু য়াওরি। ঐখোয়না মসি খঙজিনবতা নত্তনা পুন্সিগী শরুক অমা ওইহনগদবনি অমদি লাক্কদৌরিবা মীরোলশিংদসু থংথরমগদবনি। ইরৈচা পুম্নমক্তা ঐনা অমুক্কা হন্না জন্মস্থমিগী নুংঙাইরবা য়াইফ পাউজেল পীজরি।
ঐগী নুংশিরবা ইরৈচাশিং, কোরোনাগী মতমসিদা, ঐনা পল্লমগদবা লু নানবগী তোঙান তোঙানবা মশক মওংশিংদি; ঐনা শুম খনবদা হীরম অসিদা হন্থরকপা মতৌ অমা উবা ফংলি। লু-নানবগী কেম্পেন অসি খজিক্তং ওইরবসু হন্থহল্লোই হায়না ঐঙোন্দা ফাওই। লৈবাক শেমগৎনবগী মীপুম খুদিংমক্কী থৌরাংনা ঐখোয় পুম্নমক্কী চাউখৎ খোঙজেল হেনগৎহল্লি অমদি করিগুম্বা খরা তৌনবগী অনৌবা পাঙ্গল হাপ্তুনা পুক্নিং থৌগৎলি, থাজবা পীরি, ঐখোয়গী ফিরেপকী অনৌবা ৱাহন্থোক পীরি। স্বচ্চ ভারত অভিয়ান হায়রিবা ৱাফম অসি হেক পুথোরকপদা ইন্দোর হায়রিবা মমিংসিসু য়াওরকই মরমদি ইন্দোরনা লু-নানবগী মরমদা মশাগী ওইবা তোপ তোপ্পা মশক অমা শেমগৎচখ্রে অমদি ইন্দোরগী মীয়ামবুসু তরাম্না ওকপিফম থোকই। ঐখোয়গী ইন্দোরনা চহি কয়া ‘স্বচ্চ ভারত রেঙ্কিং’দা অহানবা তাদুনা লাক্লি। হৌজিক্তি ইন্দোরগী মীয়াম্না স্বচ্চ ভারতকী রেঙ্কিং অসিদা পেন্থোক্তুনা লৈবা পামদ্রে, মখোয়না মাঙদা চঙশিনবা পাম্লি, অনৌবা খরা তৌবা পাম্লি। অদুগা হৌজিক মখোয়না ‘ৱাতর প্লস সিতী’ অমা ওইনবা ফিরেপ লৌদুনা মখোয়গী মতিং ফুদোক্তুনা মসিগীদমক হোৎনরি।
‘ৱাতর প্লস সিতী’ হায়বদি সিৱেজ অমত্তা ত্রীতমেন্ত তৌদনা মীয়ামগী ঈশিংগী হৌরকফমশিংদা থাদদবা ময়োল্লমদুবুনি। মফমসিদা মীয়াম্না মশানা থোরক্তুনা মখোয়গী খোঙলমশিং সিৱর পরিংদা শমজিন্নরক্লি। লু-নানবগী কেম্পেন অমসু হৌখ্রে অমদি মসিনা মরম ওইরগা সরসৱতি অমসুং কান্হ তুরেলদা তাশিল্লম্বা অমোৎপা ঈশিংগী চাং মশক থোক্না হন্থরে অমদি মদুগী মতুং ইন্না ফীভম ফগৎলকপা উরে। ঙসিদি, লৈবাকসিনা নীংতম্বগী অমৃত মহোতসব পাঙথোক্লিবসিদা স্বচ্চ ভারত অভিয়ানগী খোঙফমশিং কৈদৌঙৈদসু হন্থহল্লোইদবনি হায়বা ৱাফম ঐখোয় পুম্নমক নীংশিংমিন্নগদবনি। লৈবাকসিদা ‘ৱাতর প্লস সিতী’ মশিং য়াম্লিবমখৈ লু-নানবা হেনগৎলক্কনি, ঐখোয়গী তুরেলশিংসু লু-নাল্লক্কনি অমদি ঈশিং য়োক্নবগী মীওইবগী থৌদাংবুসু ঐখোয়না পাঙথোকপা ঙমগনি।
মরূপশিং, ঐগী মাঙদা বিহারগী মধুবানিদগী লাকপা খুদম অমা লৈ। মধুবানিগী দোক্তর রাজেন্দ্র প্রসাদ এগ্রিকলচরেল য়ুনিভর্সিতীগা লমদমদুগী কৃসি বিজ্ঞান কেন্দ্রগা খুৎশম্নদুনা শিংথানিংঙাই ওইবা থৌরাং অমা পায়খৎলি। স্কিম অসিদগী লৌমীখক্তনা কান্নবা লৌবদা নত্তনা মসিনা স্বচ্চ ভারত অভিয়ানদা অনৌবা খোঙজেল হাপ্লি। য়ুনিভর্সিতী অসিগী থৌরাং অসিগী মমীং – “সুখেত মোদেল” হায়না কৌই। সুখেত মোদেলগী পান্দমদি খুঙ্গঙশিংদা পোলুসন হন্থহনবনি। মোদেল অসিগী মখাদা অমাং অশোয় অমসুং য়ুমগী ফত্ত-হৌদিশিং খুঙ্গঙগী লৌমীশিংদগী খোমগৎলগা খুঞ্জাশিংদা চাকথোং গ্যাস সিলিন্দরগী শেল পীবনি। খুঙ্গঙদগী খোমজিল্লকপা ফত্ত-হৌদিশিংদগী ভর্মিকম্পোস্ত শেমবগী থবকসু চঙশিল্লি। মরম অসিনা সুখেত মোদেলগী লায়না উবা ঙম্বা কান্নবা মরি লৈ। অমনা খুঙ্গং অদু পোলুসন লৈহন্দ্রে; অনিসুবদা খুঙ্গং অদুদা ফত্ত-হৌদি লৈত্রে, অহুমসুবদা এল.পি.জি. সিলিন্দরগী শেন্ফম খুঞ্জাশিংদা ফংলে অমদি মরিসুবদা খুঙ্গংদুগী লৌমীশিংদা বাইও-ফর্তিলাইজর ফংহল্লে। অসিগুম্বা থৌরাংসিনা ঐখোয়গী খুঙ্গংশিংগী মপাঙ্গল কমদৌনা হেনগৎহনবগে হায়বসিদা অদোম ৱাখল খনবিয়ু। মসি ইরোমদোম লেপচনবগী পাম্বৈনি। লৈবাকসিগী পঞ্চায়ত খুদিংমক্না মখোয়গী খুঙ্গংশিংদা অসিগুম্বা মখলগী করিগুম্বা থৌওংশিং পায়খৎনবা খনবিয়ু হায়না ঐনা হায়জরি। অদুগা মরূপশিং, ঐখোয়না পান্দম অমগা লোয়ননা খোঙ থাংলকপদা মহৈ ফংবা হায়বসি শোয়দ্রবনি। তামিল নাদুগী সিবঙ্গনা দিস্ত্রিক্তকী কাঞ্জিরঙ্গল পঞ্চায়ততা য়েংবিয়ু। পীক্লবা পঞ্চায়ত অসিনা করি তৌরিবগে হায়বা য়েংবিয়ু, মফমসিদা ফত্ত-হৌদিদগী লন শেমবগী অতোপ্পা মোদেল অমা উবা ফংগনি। গ্রাম পঞ্চায়ত অসিদা মফমদুগী মীওইশৎংনা মখোয়গী খুঙ্গংগী ফত্ত-হৌদিদগী মৈ পুথোকপগী মশাগী ওইবা প্রোজেক্ত অমা হৌখ্রে। খুঙ্গং পুম্বদগী খোমজিল্লকপা ফত্ত-হৌদিদগী মৈ পুথোক্লি অমদি মদুদগী লেমহৌবা পোৎলমশিংনা তিলহাৎ হিদাক ওইনা য়োল্লি। খুঙ্গংগী পৱার প্লান্ত অসিগী মঙমদি নোংমদা ফত্ত-হৌদি তন অনি দিসপোজ তৌবনি। পৱার প্লান্ত অসিদগী পুথোরকপা মৈনা খুঙ্গং অদুগী লম্বীগী মৈশিং থান্নবা অমদি অতৈ মথৌ তাবশিংদা শীজিন্নরি। স্কিম অসিদগী তুংশিল্লকপা শেন্ফম্না পঞ্চায়ত অসিনা অতৈ চাউখৎ থৌরাংশিংদা শীজিন্নরি। হৌজিক্তি হায়বিয়ু, তামিল নাদুগী সিভঙ্গনা দিস্ত্রিক্তকী অপীকপা পঞ্চায়ত অসিনা লৈবাক মীয়ামদা করিগুম্বা খরা তৌনবগীদমক পুক্নিং থৌগৎপরা থৌগত্তবরা হায়বিয়ু। মখোয়না অঙকপা কয়া ফংখ্রে, ফংদবরানে?
ঐগী নুংশিরবা ইরৈচাশিং, ‘মন কি বাত’ অসি ভারতকী ঙমখৈ মনুংখক্তদা পুন্দুনা লৈত্রে। মালেমগী কাচিন কোয়া কয়াদা ‘কন কি বাত’কী মরমদা খন্নবা কয়া লৈরে। অদুগা ঐঙোন্দা অনৌবা ঈ-পাউ কয়া পীরকপা মপান লৈবাকশিংদা লৈবা ভারতকী ফুরুপচা কয়াসু লৈরি। অদুগা মপান লৈবাকশিংদা পায়খৎলিবা তোপ তোপ্পা থৌরমশিংগী মতাঙদসু ‘মন কি বাত’ অসিদা ময়ামগী মফমদা পাউদম্বা পাম্মি। ঙসিমকসু, ঐনা অসিগুম্বা মীওই খরা শক্তাকপা পাম্মি, অদুবু মদুগী মমাঙদা ঐনা ওদিও অমা থাবা পাম্মি। মুন্না তাবিয়ু।
##
[रेडियो युनिटी नाईन्टी एफ्.एम्.-2]
नमोनमः सर्वेभ्यः | मम नाम गङ्गा | भवन्तः शृण्वन्तु रेडियो-युनिटी-नवति-
एफ्.एम् –‘एकभारतं श्रेष्ठ-भारतम्’ | अहम् एकतामूर्तेः मार्गदर्शिका एवं रेडियो-
युनिटी-माध्यमे आर्.जे. अस्मि | अद्य संस्कृतदिनम् अस्ति | सर्वेभ्यः बहव्यः
शुभकामनाः सन्ति| सरदार-वल्लभभाई-पटेलमहोदयः ‘लौहपुरुषः’ इत्युच्यते | २०१३-
तमे वर्षे लौहसंग्रहस्य अभियानम् प्रारब्धम् | १३४-टन-परिमितस्य लौहस्य गलनं
कृतम् | झारखण्डस्य एकः कृषकः मुद्गरस्य दानं कृतवान् | भवन्तः
शृण्वन्तु रेडियो-युनिटी-नवति-एफ्.एम् –‘एकभारतं श्रेष्ठ-भारतम्’ |
[रेडियो युनिटी नाईन्टी एफ्.एम्.-2]
##
মরূপশিং, লোল অসি অদোম খঙবিরমগনি। মসি রেদিওদা সংস্কৃত লোল ঙাঙবনি অমদি ঙাঙলিবা অসি আর.জে. গঙ্গানি। আর.জে গঙ্গা গুজরাত্তা লৈবা রেদিও জোকী কাঙলুপ অমগী মেম্বর অমনি। মহাক্কী অতৈ খোঙলোয়শিংদি আর.জে. নীলম, আর.জে. গুরু অমসুং আর.জে. হেতলনি। মখোয় পুম্নমক গুজরাত্তা, কেবরিয়াদা সংস্কৃ লোল চাউখৎহন্নবগীদমক থবক পায়খৎমিন্নরি। অদুগা অদোমসু খঙবিরমগনি হায়রিবা কেবরিয়া অসি মালেমগী খ্বাইদগী ৱাংবা মীতম, লৈবাকসিগী চাউথোকচনিংঙাই ওইরবা স্তেচু ওফ য়ুনিতী লৈরিবা ভেবরিয়াদুনি ঐনা হায়রিবসি। হায়রিবা রেদিও জোকীশিং অসি মতম অমত্তদা তোঙান তোঙানবা তুপিশিং উপ্পি। মখোয়না লমতাকপা ওইনসু থবক তৌই অমদি কম্ম্যুনিতী রেদিও ইনিসিএতিব, অমা ওইরিবা রেদিও য়ুনিতী ৯০ এফ.এম.সু চলাইরি। হায়রিবা আর.জে.শিং অসিনা মখোয়বু তারিবশিংদা সংস্কৃত লোলদা ৱা ঙাঙদুনা সংস্কৃত্তা ঈ-পাউশিং তম্লি।
মরূপশিং, মতেক অসিদা সংস্কৃতকী মরমদা হায়রি
अमृतम् संस्कृतम् मित्र, सरसम् सरलम् वचः |
एकता मूलकम् राष्ट्रे, ज्ञान विज्ञान पोषकम् |
মসিদা হায়রিবদি, ঐখোয়গী সংস্কৃত লোল অসি য়াম্না নুংশি অমদি য়াম্নসু চম্মি।
লোইনসিল্লোনগী ৱাহৈশিংগী ৱাখল্লোন অমদি মিদিয়মগী খুত্থাঙদা সংস্কৃতনা ৱাখল লৌশিং য়োকখৎলি অমদি অপুনবগী শক্তম শাগৎলি, মপাঙ্গল কনহল্লি। সংস্কৃত লোইনসিল্লোন্দা কনাগুম্বা অমগী পুক্নিং চিংশিনবা ঙম্বা মীওইবা খুন্নাইগী ৱাংউলোন অমদি লৌশিং পুক্কৈ য়াওরি। হন্দক্তা মপান লৈবাকশিংদা সংস্কৃত তম্বিবগী পুক্নিং থৌগৎনিংঙাই ওইরবা থবক পায়খৎলিবা মীওই কয়াগী মরমদা খঙবা ঙমখি। অসিগুম্বা মীওই অমা হায়রগদি মিস্তর রুতজর কোর্তেনহোর্স্তনি, নীংথিনা শকখঙনরবা সংস্কৃত স্কোলার অমদি আইয়রলেন্দা অঙাঙশিংদা সংস্কৃত তাকপিরিবা ওজা অমনি। সংস্কৃত লোলনা ভারত অমসুং আইয়রলেন্দ অমদি নোংপোক্লোমদনা ভারত অমসুং থাইলেন্দগী মরক্তা নাৎকী ওইবা মরী মপাঙ্গল কনখৎহনবদা মরুওইবা থৌদাং লৌরি। দোক্তর চিরাপাত প্রপন্দবিদ্যা অমসুং দোক্তর কুসুমা রক্সামনি অনিমক থাইলেন্দা সংস্কৃত লোল য়োকখৎপদা য়াম্না মরুওইবা থৌদাং লৌরিবনি। মখোয়না থাই লিতরেচর অমসুং সংস্কৃত লোল অনিগী মরক্তা চাংদম্নবগী থবকশিংসু পায়খৎলি। অসিগুম্বা প্রোফেসর অমনা রসিয়াগী মোস্কো স্তেত য়ুনিভর্সিতীদা সংস্কৃত তম্বিরিবা শ্রীমান বোরিস জখারিননি। মহাক্না থিজিন ৱারেং অমদি লাইরিক কয়া ফোঙখ্রে। মহাক্না সংস্কৃত্তগী রসিয়ান লোলদা লাইরিক কয়াসু হন্দোকখ্রে। মতৌ অসুম্না সিদ্নী সংস্কৃত স্কুল অসি মহৈরোয়শিংদা সংস্কৃত লোল তম্বিরিবা ওস্ত্রেলিয়াগী মমিং লৈরবা ইন্সতিত্যুসনশিংগী মরক্তা অমনি। অঙাঙশিংগীদমক্তা হায়রিবা স্কুলশিং অসিনা সংস্কৃত গ্রমার কেম্প, সংস্কৃত প্লে অমদি সংস্কৃত দেনচিংবা থৌরমশিং পাঙথোকই।
মরূপশিং, ইকুই কুইদ্রিবা মতমদা পায়খৎখিবা থৌরাংশিংনা সংস্কৃতকী মরমদা অনৌবা কয়া খঙহল্লে। হৌজিক্তি মায়কৈ অসিদা ঐখোয়গী থৌরাং হেনগৎহনবা মতম ওইরে। ঐখোয়গী পারি পুরিগী লন লুনা খনবা, মাঙহন্দনা থমবা অমদি তুংগী মীরোলদা থংথরম্বা হায়বসি ঐখোয়গী অপুনবা থৌদাংনি… অমদি মসি ফংবা হায়বসি তুংগী মীরোলগী মঙম্নি। হীরমসিদা মীপুম খুদিংমক্না মখোয়গী থৌরাং হেনগৎহনবা মতম ওইরে। মরূপশিং, অসিগুম্বা থৌরাং পায়খৎলিবা মীওই খঙবা লৈরগদি, অদোমগী মফমদা ঈ-পাউ লৈরগদি, মখোয়গা মরী লৈনবা ঈ-পাউ সোসিএল মিদিয়াদা হেসতেগ সেলেব্রেতিং সংস্কৃত হায়বসিগা লোয়ননা থাগৎপিরকউ।
ঐগী নুংশিরবা ইরৈচাশিং, নুমিৎ খরগী মতুংদা ‘বিস্বকর্ম জয়ন্তি’সু পাঙথোক্লগনি। মতাঙসিদা ভগবান বিস্বকর্ম অসি মালেম লৈশেম্লকপদা শেম শাবগী মতিক্কী খুদম চাংদম অমা ওইনা লৌনৈ। ফি তুবা ওইরবসু, সোফ্তৱ্যার নৎত্রগা সেতলাইত ওইরবসু, পুম্নমকসি ভগবান বিস্বকর্মগী মশিন্নি। ঙসি মালেমসিদা স্কিলশিং অসি অনৌবা মওংদা শকখঙনরবসু, ঐখোয়গী লাইনীংবশিংনা চহি লিশিং কয়া স্কিল অমসুং মসিগী থাক্তা মীৎয়েঙ থমদুনা লাক্লি। মখোয়না স্কিল, তেলেন্ত, এবিলিতীগা লাইনিংগা মরী শমজিন্নদুনা ঐখোয়গী পুন্সিগী শরুক অমা ওইহল্লম্মি। ঐখোয়গী ভেদশিংনা সুক্তা কয়াসু ভগবান বিস্বকর্মদা কত্থোক্কলম্মি। অচৌবা শেম শাবা অমা লৈবদা, অনৌবা অমদি অচৌবা থবক অমা হেক্তা পায়খৎপদা ঐখোয়গী পুরানশিংনা মখোয়বু ভগবান বিস্বকর্মদা কত্থোক্নরম্মি। মসি মওং অমদা মালেমসিদা শেমগৎ শাগৎলিবা পুম্নমক স্কিলগী খুত্থাঙদা ওইরকপা ঙাক্তনি হায়না তাকপনি। মসিমক্নি ভগবান বিস্বকর্মগী মপোক নুমিৎ পাঙথোকপগী অমদি মহাকপু খুরুমবগী নুংগী ওইবা ৱাহন্থোক। অদুগা মসি ঐখোয়গী পুরানশিংদসু ইরম্মি:
‘विश्वम कृत्-सन्म कर्म व्यापारो यस्य सः विश्वकर्मा’
মসিগী ৱাহন্থোক্তি, শেম শাবগী থৌরম পরিংদা থবক পুম্নমক তৌরিবদি বিস্বকর্মনি হায়বনি। ঐখোয়গী পুরানশিংগী মীৎয়েঙ থম্লগদি, শেমগৎ শাগৎলিবা ময়ামসিদা ঐখোয়গী অকোয়বদা লৈরিবা খুৎ-শা হৈরবা মীওই ময়ামসি ভগবান বিস্বকর্মগী চাদা নাউদাশিংনি। অসিগুম্বা মীওইশিং অসি য়াওদবা ঐখোয়গী পুন্সি তম্বা ঙমদে। খনবিয়ু, অদোমগী য়ুমদা ইলেক্ত্রিসিতীগী প্রোব্লেম লৈরবদি অমদি অদোম্না ইলেক্তিক্সিয়ন অমা থিবা ফংদ্রবদি কমদৌগনি? অদোম চাউনা খুদোংচাদবা মায়োক্নগনি! অসিগুম্বা মীওইশিং লৈরম্বনা ঐখোয়গী পুন্সি পরিং চুম্না চৎলিবনি। অদোমগী অকোয়বদা য়েংবিয়ু; য়োৎ শুবা ওইরবসু, চফু শাবা, উ শুবা, মৈ শেম্বা, য়ুম মচু শঙবা, ৱাইশিৎ লমশেংবা শিন্মী নৎত্রগা মোবাইল-লেপতোপ শেম্বা মীওই ওইরবসু মখোয় পুম্নমক মখোয়গী হৈশিংবদুগী মতুং ইন্না খঙনরিবনি। হৌজিক মতমগী মওংদা হায়রগদি মখোয় পুম্নমক বিস্বকর্ম ঙাক্তনি। অদুম ওইনমক মরুপশিং, মসিদা অতোপ্পা শক্লোন অমা লৈরি অমদি মসিনা করিগুম্বা মতমদা নুংনাংনিংঙাই ওইহল্লি। নাৎ, চৎনবী, ৱাখল্লোন, হৈশিংবা, মেনপৱারগা ভগবান বিস্বকর্মগা মরী শমজিন্নরিবা ঐখোয়গী লৈবাকসিগী ফীভম অমদি মসি কমদৌনা হোংলক্লিবা… মতম অমদা ঐখোয়গী কৌসাল্য, ঐখোয়গী লোত্তুনা লৈবা হৈশিংবসিনা ঐখোয়গী ইমুং মনুংগী পুন্সিদা, খুন্নাইদা, লৈবাক্কী পুন্সিদা ইথিল পীরম্মি। মীনাই নাইথাংগী মতমদা অসিগুম্বা হৈশিংবশিংগী মফমদা পীরম্বা ইকায়খুম্নবা অদু তপ্না তপ্না মাঙখিরম্মি। হৈশিংবগা মরী লৈনবা থবক থৌরমশিং হন্থবা থাক্কীনি হায়না খন্নবা হৌরকখি। অদুগা হৌজিক্তি য়েংবিয়ু, ঙসিদি মালেম পুম্বনা স্কিলদা মীৎয়েঙ থম্লক্লি। ভগবান বিস্বকর্ম ইরাৎপগী থৌরমসি চুম্নগী লাইগী শোয়দনবা তৌবনা মপুং ফারোই। ঐখোয়না হৈশিংবা কয়াবু ইকায় খুম্নবা তাই, ঐখোয়না স্কিল ফংনবা কন্না হোৎনবা তাই। ঐখোয়না স্কিল ফংবদা চাউথোকচবা ফাওগদবনি। ঐখোয়না করিগুম্বা অনৌবা অমা তৌবা মতমদা, করিগুম্বা অনৌবা ৱাখল্লোন পুথোকপদা, খুন্নাইদা কান্নগদবা খরা শেমগৎপদা, মীয়ামগী পুন্সি লায়থোকহল্লবা মতমদা ঐখোয়গী বিস্বকর্ম ইরাৎপগী ৱাহন্থোক লৈগদৌরিবনি। ঙসিগী মালেমসিদা স্কিল লৈবা মীয়ামগী খুদোংচাবা অৱাৎপা লৈতে। স্কিলনা চাউখৎপগী লম্বী কয়া শেম্লি। লাক্লো, হন্দক্তি ভগবান বিস্বকর্ম ইরাৎপগা লোয়ননা মহাক্কী পাউজেলসু ইন্নবা ৱাশক্লসি। ঐখোয়না ইরাৎপগী ৱাখল্লোন অসি স্কিলগী মরুওইবা খঙবা, অমদি স্কিল লৈবা মীওইশিংবু মখোয়না তৌরিবা থবক্কী মওং মথৌ খায়দনা ইকায় খুম্নবা উৎপনা ওইহনবগদবনি। হৌজিক ঐখোয়গী নীং তম্বগী ৭৫শুবা চহিনি। চহি অসিদি ঐখোয়না নুমিৎ খুদিং অনৌবা ফিরেপ লৌগদবনি, অনৌবা খনগদবনি, অমদি করিগুম্বা অনৌবা খরা তৌনবগী ইথিল চেৎশিনহনগদবনি। ভারতনা নীংতম্বগী চহি চাম্ম মপুং ফারকপা মতমদা হায়রিবা ফিরেপশিং অসিনা মায় পাকপগী য়ুম্ফম ওইগদৌরিবনি। হায়রিবা তাঞ্জা অসি ঐখোয়না নান্থোকহনফদে। মসিদা ঐখোয়গী লৈজবী থাদুনা হোৎনগদবনি। অদুগা হায়রিবা থৌরাং কয়াসিগী মরক্তা ঐখোয়না কাউরোইদবা ৱাফম অমদি, হিদাকসু, চেকশিনবসি, ভেক্সিন কাপথোকপিয়ু অমদি চেকশিনবিয়ু। লৈবাকসিদা ভেক্সিন দোজ করোর ৬২ হেন্না কাপখ্রে, অদুবু ঐখোয় হৌজিকসু চেকশিনগদবনি, মীৎ শিংগদবনি। অদুগা মতম পুম্নমক্তা অদোম্না করিগুম্বা অনৌবা অমা তৌবদা, অনৌবা অমা খনবদা, ঐবুসু মদুদা য়াওহনবিয়ু। ঐনা অদোমগী ফাওনচে অমদি পাউজেলশিংগীদমক ঙাইদুনা লৈগদৌরিবনি। হায়রিবা পাউজেলসিগা লোয়ননা লাক্কদৌরিবা কুমহৈশিংগীদমক্তা ময়াম পুম্নমক্কী মফমদা য়াম্লবা য়াইফ পাউজেল পীজরি।
য়াম্না থাগৎচরি।
খরুমজরি!
Every medal is special.— PMO India (@PMOIndia) August 29, 2021
When India won a Medal in Hockey, the nation rejoiced. And, Major Dhyan Chand Ji would have been so happy. #MannKiBaat pic.twitter.com/0pjtzwA11d
India’s youth wants to do something new and at a large scale. #MannKiBaat pic.twitter.com/3o48mp3uR7— PMO India (@PMOIndia) August 29, 2021
PM @narendramodi applauds India’s Yuva Shakti during today’s #MannKiBaat. pic.twitter.com/lPer6vpY41— PMO India (@PMOIndia) August 29, 2021
India’s space sector reforms have captured the imagination of the youth. #MannKiBaat pic.twitter.com/0rJ0pDQxAN— PMO India (@PMOIndia) August 29, 2021
Ask any youngster what he or she wants to do and a common answer will be - start up.— PMO India (@PMOIndia) August 29, 2021
The start up sector is very vibrant in India. #MannKiBaat pic.twitter.com/93xo006liM
India’s youth is giving emphasis to quality. #MannKiBaat pic.twitter.com/gVd7S4ItrG— PMO India (@PMOIndia) August 29, 2021
India is cheering for our #Paralympics contingent.— PMO India (@PMOIndia) August 29, 2021
At a larger level, there is renewed momentum towards sports across India.
Our fields must be full of players. #MannKiBaat pic.twitter.com/9Is8JBAr80
We recall the noble teachings of Bhagwan Shri Krishna. #MannKiBaat pic.twitter.com/0zrTxKbkXz— PMO India (@PMOIndia) August 29, 2021
Hear an interesting interaction between PM @narendramodi and Jadurani Dasi Ji, who has done pioneering work in Bhakti Art. #MannKiBaat https://t.co/L0bzuAGXdP— PMO India (@PMOIndia) August 29, 2021
Indian culture and spirituality are gaining popularity globally. #MannKiBaat pic.twitter.com/mq47I66mkz— PMO India (@PMOIndia) August 29, 2021
Keeping the momentum towards furthering Swachhata. #MannKiBaat pic.twitter.com/9DUO1mq3iH— PMO India (@PMOIndia) August 29, 2021
If you know about people who are doing commendable work to popularise Sanskrit, write about them on social media using #CelebratingSanskrit. #MannKiBaat pic.twitter.com/YsyvLWs67E— PMO India (@PMOIndia) August 29, 2021
Paying homage to Bhagwan Vishwakarma. #MannKiBaat pic.twitter.com/tPGM8LWeaz— PMO India (@PMOIndia) August 29, 2021
Need of the hour is to give importance to skill development. #MannKiBaat pic.twitter.com/pezVk3Y3NU— PMO India (@PMOIndia) August 29, 2021


text:
কল্চর মন্ত্রালয়
কলচর মন্ত্রালয়না ২০২০গী জুন ১৯দগী ২১ ফাওবা নমস্তে যোগ কেম্পেন অমা শিন্দুনা মালেমগী যোগগী নুমিৎ ২০২০ পাংথোক্লি
শ্রী প্রহলাদ সিংহ পতেলনা মীপুম খুদিংমক্না #১০মিলিয়নসুর্য়নমস্কার অমসুং #নমস্তে যোগ শিজিন্নদুনা মালেমগী যোগগী নুমিৎ ২০২০দা সুর্য় নমস্কারদা মহাক্কা পুন্না শরুক য়ামিন্ননবা হায়খ্রে
Posted On:
20 JUN 2020 1:50PM by PIB Imphal
কলচর অমসুং তুরিজমগী কেন্দ্রগী মন্ত্রী (ইন্দিপেন্দেন্ত চার্জ) শ্রী প্রহলাদ সিংহ পতেলনা মালেমগী যোগগী নুমিৎকী থৌরম (জুন ২১, ২০২০)দা মহাক্না পুরানা কিলাদা সুর্য় নমস্কার পাংথোক্কনি হায়না ফোঙদোকখ্রে অমসুং মীপুম খুদিংমক্না মখোয়গী ময়ুম ময়ুমদগী মহাক্না সুর্য় নমস্কার পাংথোকপদা শরুক য়ানবা হায়খ্রে। শ্রী প্রহলাদ সিংহ হায়খ্রে মদুদি প্রধান মন্ত্রী নরেন্দ্র মোদীনা যোগগী নুমিৎ অসি মালেমদা খুদোল তমখিবনি অমসুং ঐখোয়না নুমিৎ খুদিংগী যোগ তৌগদবনি।
শ্রী পতেলনা সোসিএল মেদিয়াদা ভিদিও মেসেজ অমা থাগৎখি অমসুং মীপুম খুদিংমক্না #১০মিলিয়নসুর্য়নমস্কার অমসুং #নমস্তে যোগ শিজিন্নদুনা মখোয়গী সুর্য় নমস্কার ভিদিও সোসিএল মেদিয়া প্লেৎফোর্মশিংদা থাগৎতুনা মসিনা লৈমিন্নরিবা প্রজাশিংদা হকশেলগী এৱেয়র্নেস অমা শাগৎতুনা মীয়ামগী ইহৌ অমা ওইহন্নবা হায়খ্রে। কলচর মন্ত্রীগী মেসেজ অসি সোসিএল মেদিয়াদা পাউখুম মশিং য়াম্না ফঙখ্রে। চাওরাক্না মীওই মিলিয়ন ১০ মুক্না মালেমগী যোগগী নুমিৎ ২০২০দা সুর্য় নমস্কার পাংথোকপদা মহাক্কী মতুং ইল্লকনি হায়না মহাক্না থাজবা থম্মি।
কলচরগী মন্ত্রালয়না যোগ অসি মীপুম খুদিংমক্কী পুন্সিগী তঙাই ফদ্রবা শরুক অমা ওইহনবগী পান্দম ফঙনবা ২০২০গী জুন ১৯দগী ২১ ফাওবা নমস্তে যোগ কেম্পেন অমগা শিন্দুনা মালেমগী যোগগী নুমিৎ ২০২০ পাঙথোক্লি।
*****
(Release ID: 1632938)
Visitor Counter : 41
Read this release in:
Punjabi
,
English
,
Urdu
,
Hindi
,
Marathi
,
Bengali
,
Gujarati
,
Odia
,
Tamil
,
Telugu
,
Kannada
,
Malayalam


text: শিলচর, ২৬, ২০২০ইং - লৈবাক অসিনা ঙসি ৭১শুবা রিপাব্লিক দে পালন তৌখি। নুমিৎসিগা মরি লৈননা দিল্লিগী রাজপথতা ঙসিগী মরুওইবা থৌরম কয়ামরুম পাঙথোকখি। রাস্ত্রপতি রামনাথ কোবিন্দ না জাতিগী মচু অহুমগী ফিরাল পাইহনখিবগা লোয়ননা পেরেদকী সলামী ওকখি। ব্রাজিলগী রাস্ত্রপতি জায়রমেসিয়াস বোলসোনারোনা অথোইবা অতিথি ওইনা শরুক য়ারখি। প্রধান মন্ত্রী নরেন্দ্র মোদিনা ঙসি অমর জৱান জ্যোতিগী মহুৎতা নেসনেল ৱার মেমোরিয়েলগী সহিদশিংগী মফমদা ইকায় খুম্নবা উৎতুনা নুমিৎসিগী থৌরম হৌদোকখি। লৈবাক্কী মফম মফমদা পাঙথোক্নখিবগুম ঙসি বরাক তম্পাক্কী জিলা অহুমদা ৭১শুবা রিপাব্লিক দে পাঙথোকখি। শিলচরগী পেরেদ গ্রাউন্দদা রাজ্যগী উমং লোয়শঙ মন্ত্রী পরিমোল শুক্লবৈদ্যনা জাতিগী ফিরাল পাইহনখি। থৌরমদা কাছার জিলাগী দিসি বর্ণালি শর্মা, পুলিস সুপার মানবেন্দ্র দেবরায়, হান্নগী কেন্দ্র মন্ত্রী কবীন্দ্র পুরকায়স্থ, বিধান সভাগী দেপুতি স্পীকর আমিনুল হোক লস্কর, এমএলএ দিলীপ পাল, কিশোর নাথ নচিংবা মীওই কয়ানা শরুক য়াখি। করিমগঞ্জ জিলাদা দিসি আনবামুথন না করিমগঞ্জ গোভ হায়ার সেকেন্দরী স্কুলগী লম্পাকতা পাঙথোকখিবা থৌরমদা জাতিগী ফিরাল চীংখৎখি। আসাম পুলিস, ১৫ আই আর ব্যাটালিয়ান, স্কাউত এন্দ গাইদ, হোম গার্দ অমসুংমহৈরোই নচিংবা য়াওনা গ্রপ ২০ না শরুক য়াখি। থৌরমগী মনুং চন্না হাইলাকান্দি জিলাদসু ৭১শুবা রিপাব্লিক দে পালন তৌখি। নেতাজি সুভাষ চন্দ্র বসু স্তেদিয়াম দিসি কীর্ত্তি জোলিনা জাতিগী মচু অহুমগী ফিরাল পাইহনখি।


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ কোতি ৭৫.৮৯ হেনখ্রে
হৌজিক হৌজিক ওইরিবা রিকভরী রেত অসি ৯৭.৬২%নি
হৌখিবা পুং ২৪দা অনৌবা কেস ২৭,১৭৬ রিপোর্ত লাকখি
ভারতকী এক্তিব কেসলোদ (৩,৫১,০৮৭)অসি অপুনবা কেস মশিংগী ১.০৫%নি
চয়োলগী ওইনা পোজিতিব ওইখিবগী চাং (২.০০%) ৩%গী মখাদা লৈখিবা নুমিৎ ৮২নি শুরে
Posted On:
15 SEP 2021 9:25AM by PIB Imphal
ঙসি অয়ুক্কী পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না হৌখিবা পুং ২৪দা, ভেক্সিন দোজ ৬১,১৫,৬৯০ কাপতুনা, লৈবাক অসিগী কোবিদ-১৯ ভেক্সিনেসন কভরেজ অসি পুন্না কোতি ৭৫.৮৯ (৭৫,৮৯,১২,২৭৭) হেনখ্রে৷ মসি সেসন ৭৬,৬৮,২১৬দা কাপখিবনি৷
ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না ভেক্সিন কাপখিবা অপুনবা ফিগরগী শরুকশিং অদুদি:
লৈবাক অসিদা কোবিদ-১৯ ভেক্সিন কাপ্পগী স্কোপ অসি চাওথোকহন্নবা অমসুং খোঙজেল য়াংখৎহন্নবা কেন্দ্র সরকারনা য়াম্না কন্না হোৎনৈ৷
হৌখিবা পুং ২৪দা পেসেন্ত ৩৮,০১২ রিকোভর তৌরকখিবা অসিনা রিকোভর তৌখ্রবা অপুনবা পেসেন্ত মশিং(লাইনা-লাইচৎ অসি হেক হৌরকপদগী) অসি ৩,২৫,২২,১৭১দা হেনগৎহনখ্রে৷
লোইন-লোইননা ভারতকী রিকোভরী রেতসু ৯৭.৬২% ওইখ্রে৷
কেন্দ্র অমসুং রাজ্যশিং/য়ু.তি.শিংনা য়াম্না কন্না খুৎশম্নদুনা হোৎনখিবা অসিনা নোংমদা অনৌবা কেস ৫০,০০০গী মখাদা তানা লাকখিবা হৌজিক্তি নুমিৎ ৮০নি শুরে৷
হৌখিবা পুং ২৪দা অনৌবা কেস ২৭,১৭৬ লাকখি৷
হৌজিক হৌজিক লৈরিবা এক্তিব কেস মশিং অসি ৩,৫১,০৮৭ হৌজিক হৌজিক লৈরিবা এক্তিব কেস মশিং অসি লৈবাক অসিগী অপুনবা পোজিতিব কেস মশিং অদুগী ১.০৫% ওই৷
লৈবাক অসিদা তেস্তিং কেপাসিতী লেপ্প-লৈতনা হেনগৎলক্লি৷ হৌখিবা পুং ২৪দা তেস্ত পুন্না ১৬,১০,৮২৯ তৌখি৷ হৌজিক ফাওবদা ভারতনা তেস্ত পুন্না কোতি ৫৪.৬০ হেন্না (৫৪,৬০,৫৫,৭৯৬) তৌখ্রে৷
লৈবাক অসিদা তেস্ত তৌবগী চাং হেনগৎলকখিবা অসিদা, হৌজিক্তি চয়োলগী ওইনা পোজিতিব ওইখিবগী চাং ২.০০% ওইদুনা ৩%গী মখাদা লৈখিবা নুমিৎ ৮২নি শুরে৷ নোংমদা পোজিতিব ওইবগী চাং ১.৬৯% ওই৷ হৌজিক্তি নোংমদা পোজিতিব ওইখিবগী চাং ৩%গী মখাদা লৈখিবা নুমিৎ ১৫নি শুরে অমসুং ৫%গী মখাদা লৈখিবা নুমিৎ ৯৯ শুরে৷
****
(Release ID: 1754959)
Visitor Counter : 55


text:
বোর্দ
অফ সেকেন্দরী ইদুকেসন আসাম (সেবা)না লৌবা ঐইচ.এস.এল.সি. অমসুং হাইমাদ্রাসা
পরিক্ষাগী রিজাল্ট ঙসি লাউথোকখ্রে। পাস তৌবগী চাং হাইস্কুলগীনা চাদা ৫৬.০৪ অদুগা
হাইমাদ্রাসাগীনা চাদা ৫০.৬২ নি। সোনিতপুর জিলাগী মুনলাইট হাইস্কুলগী মহৈরোই রক্তিম
ভুইয়ানা পুন্না মার্ক ৫৯৩ ফংদুনা অহানবা পোজিসনদা অদুগা বরপেতা জিলাগী আনন্দরাম
বরুৱা একাদেমী হাইস্কুলগী অভিনাস কলিতা অমসুং নলবাড়ীগী টিহু হাইস্কুলগী প্রীতপোল
বেজবরুৱা মখোয় অনিনা অনিশুবা পোজিসনদা পাস তৌখি। বরপেতাগী সেন্ট টেরেসা ইংলিস
হাইস্কুলগী সুলতানা আয়েসা সিদ্দিকি, বাক্সাগী সেন্ট জোন্স হায়ার সেকেন্দরী স্কুলগী
জিন্টি দেবী অমসুং কামরুপ মেট্রোগী সুদর্সন পাব্লিক স্কুলগী আরবী চালিহা মখোয়
অহুমনা পুন্না অহুমশুবা পোজিসন তামিন্নখি।
সোনাই
যুবতি সিংহ মনিপুরী হাইস্কুলগী মহৈরোই এল সিভাসিস সিংহ অমসুং বনতরাপুর হাইস্কুলগী
এম সুসমিতা চনু মখোয় অনিমক পুন্না মার্ক
৯৮ ফংদুনা মনিপুরী সাবজেক্তা খ্বাই মকোকতা পাস তৌরকখি।
মনিপুরী
ইলেক্টিবতা পদুমপুখুরি হাইস্কুল হোজাইগী মহৈরোই সুনন্দিনি শর্মানা পুন্না মার্ক ৮২
ফংদুনা খ্বাই মকোকতা পাস তৌখি।
মমাং
চহীগা চাংদম্নবদা হন্দক্কী চহীনা চাদা ৮.১ হেন্না মহৈরোইশিংনা পাস তৌরকখি। মমাং
চহীগী পাস তৌখিবগী চাং চাদা ৪৭.৯৪ নি। হন্দক পরিক্ষা ফমখিবা মহৈরোই লাখ ৩ লিশিং ৩৭
চামঙাগা হুম্ফুতরাগী মনুংদা লাখ ১ গী লিশিং ৮৯গা চামগা মরিফুতরামাথোই পাস তৌরকখি।
কাছার জিলাগী পাস তৌবগী চাং চাদা ৫০.৭৮, হাইলাকান্দি জিলাগী চাদা ৫১.৪১ অদুগা
করিমগঞ্জ জিলাদা পাশ তৌবগী চাং চাদা ৪৫.২২ ওইখি।
ঙসি
লাউথোকখিবা হাইমাদ্রাসা পরিক্ষাগী রিজাল্টতা ধুবরী জিলাগী কামানদাঙ্গা
হাইমাদ্রাসাগী মিজানুর রহমাননা পুন্না মার্ক ৫৫৬ ফংদুনা অহানবা পোজিসনদা, ধুবরী
জিলাগী চাপ্রা মাদ্রাসা হাইস্কুলগী নাজমুল হুদা পুন্না মার্ক ৫৫৫ ফংদুনা অনিশুবা
অমসুং দরং জিলাগী পশ্চিম মঙ্গলদৈ হাইমাদ্রাসাগী শাবিহা শবনম না অহুমশুবা পোজিসন
লৌখি।


text:
খুরুমজরি!
মসিগী নহা ওইরিবা অমসুং ইচং থৌরবা মীয়াম পুনবা অসিদা ৱা ঙাংবা ফংজবা অসি য়াম্না নুঙাইজৈ। ঐখোয়গী মালেমগী ফজরবা মখল কয়া অমা লৈরিবা অসি ঐহাক্কী ইফমদদি মালেমগী ওইবা ইমুং-মনুং অমনি।
গ্লোবেল সিতিজন খোঙজং অসিদা ইশৈ-নোংমাই অমসুং অনৌবা ৱাখল কয়া অমা পুথোক্তুনা মালেম অসিবু অমত্তা ওইনা পুনশিন্নবা হোৎনরি। ইশৈ-নোংমাই অসি শান্ন-খোৎনবগুম্না অমত্তা ওইনা পুনশিনবা ঙম্বা মহৌশাগী ওইবা গুন অমা লৈজৈ। শক্নাইরবা হেনরী দেবিদ থোরোনা হায়বিরম্মী, অমসুং ঐহাক্না পঞ্জরি: “ঐহাক্না ইশৈ-নোংমাই তাবা মতমদা, ঐহাক্না খুদোংথীবগী অকিবা লৈতে। ঐহাক্না চৈনা কয়া খাঙবা ঙম্মী। ঐহাক্না য়েক্নবা অমত্তা উদে। ঐহাক্না মতমগী খ্বায়দগী অঙনবা অমসুং খ্বায়দগী অথেংবা ফাওবা মরী লৈনহল্লি”।
ইশৈ-নোংমাইনা ঐখোয়গী পুন্সিদা ইং-চিক্না লৈহল্লি। মসিনা ৱাখল অমসুং হকচাং পুম্বা ইংথহল্লি। ভারত অসি থায়নগী ইশৈ-নোংমাই কয়াগী হৌরকফম্নি। রাজ্য খুদিং, মফম খুদিং, ইশৈ-নোংমাইগী তোঙান-তোঙানবা মওং কয়া অমা লৈজরি। ঐহাক্না অদোম পুম্নমকপু ভারত্তা লাক্নবা বার্তোন তৌজরি অমসুং ঐখোয়গী ইশৈ-নোংমাইগী মগুন অমসুং মখলশিং অসি খঙদোকপিয়ু।
মরুপশিং,
ঙসিদগী চহি অনিগী মমাংদা, মীওইবা জাতি অসিনা পুন্সি চুপ্পগী ওইনা অমু্ক্তং ওইবা মালেমগী লায়চৎ লান্থেংনরি। লায়চৎ অসি থেংনবদা ঐখোয় পুন্না হোৎনমিন্নখিবা অসিনা ঐখোয়দা পারা অমা তম্বিরি মদুদি ঐখোয় অমত্তা ওইনা পুনবা অসিনা হেন্না কনবা অমসুং হেনবা ফবা ওইরি। ঐখোয়না মসিগী অপুনবগী ইথিল অসি ঐখোয়গী কোবিদ-১৯গী লান্মীশিং, দোক্তরশিং, নর্সশিং, মেদিকেল স্তাফশিংনা লায়চৎ অসি লান্থেংনবদা মখোয়গী অঙম্বা থাক্তা হোৎনখিবা অসিদা উবা ফংবনি। ঐখোয়না মসিগী ইথিল অসি মতম চানা অনৌবা ভেক্সিন পুথোকখিবা ঐখোয়গী সাইন্তিস্তশিং অমসুং ইনোভেতরশিংদা ফবা ফংলি। লাক্কদৌরিবা মীরোল অসিনা মীওইবা খুনাইনা করিগম্বা অমা লাকপদা য়াম্না থুনা অঙম তাল্লি হায়বা নিংশিংদুনা লৈহৌরগনি।
কোবিদকী মথক্তা অতৈ অৱাবা কয়া অমসু মায়য়োক্নরি। মসিদা খ্বায়দগী অৱাবা মায়য়োক্নরিবা অসি লায়রবা পনখৈ অসিনি। লায়রবা পনখৈ অসি সরকারদা হেন্না তাংলগসু কোকপা ঙমদ্রি। লায়রবগী পনখৈ অসি লায়রবশিংনা সরকার অসি অশেংবা মরুপনি হায়না থাজবা ঙম্লবা খক্তদা লান্থেংনবা ঙমগনি। থাজবা পার্তনরনা ইনফ্রাস্ত্রকচর কয়া শেমগৎতুনা মতম পুম্বগী ওইনা লায়রবা পনখৈদগী নান্থোকপা ঙমগনি।
মরুপশিং,
শক্তিনা লায়রবদা শক্তি ওইনা শিজিন্নরবা মতমদা, মখোয়না লায়রবা পনখৈগীদমক লান্থেংনবগী থৌনা লৈগনি। মরম অদুনা ঐখোয়না হোৎনরিবা অসিদা বেঙ্ককী কান্নবা ফংদবশি বেঙ্কিং পীবা, মীওই মিল্লিয়ন কয়া অমদা সোসিএল সেক্যুরিতী পীবা, ভারত মচা মিল্লিয়ন ৫০০দা লেম্না অমসুং মতিক চাবা হেলথকেয়র পীবা অসি য়াওরি। ঐখোয়গী সহর অমসুং খুঙ্গংশিংদা ময়ুম লৈজদবশিংদা য়ুম মিল্লিয়ন ৩০ শাবিখিবদা অদোম্না শোইদনা হরাওবা ফাওবিগনি। য়ুম অমা হায়বা অসি লৈফম খক্কী ৱাফম নত্তে। য়ুম অমা লৈবা অসিনা অদোমগী লেমজনিঙাইনি। অতোপ্পা মীয়ামগী ওইবা খোঙজং অমনা ভারত্তা থক্নবা ঈশিংগী কন্নেক্সন য়ুম্থোং খুদিংদা য়ৌহনবা অসিনি। মমাং চহিগী থা খরদগী হৌজিক ফাওবা, ঐখোয়গী নাগরীকশিং মিল্লিয়ন ৮০০দা লেম্না চেং-হৱায় ফংহল্লি। হায়রিবা অসিনা অমসুং অতৈ হোৎনরিবা কয়া অমনা লায়রবগী পনখৈগী মায়োক্তা লান্থেংনবদা থৌনা অমা পীরি।
মরুপশিং,
অইং অশা ওন্নরকপগী অকিবা অসি ঐখোয়গী মাংদা তাদুনা লৈরি। মালেমগী অকোইবদা অওনবা লাক্লিবশিং অসি ঐখোয় ইশা-ইশাদগী হৌরকখিবনি হায়বা অসি মালেম অসিনা য়াজফম থোকই। অইং অশা ওন্নরকপা মুথৎনবগী খ্বায়দগী লায়বা অমসুং মায় পাক্নবা লম্বী অসি ঐখোয়গী পুন্সি মহিং অকোইবগা পুন্না চৎমিন্নবা অসিনি।
শক্নাইরবা মহাত্মা গান্ধীবু মহাক্কী শান্তি অমসুং অহিংসাগী ৱাখল্লোনবু পাক শন্না খঙনরি। অদুবু, মহাক অসি খ্বায়দগী মশক থোকপা এনভাইরোনমেন্তলিস্তকী মনুংদা অমনি হায়বা অদোম্না খঙবিবরা। মহাক্না জেরো কার্বোন ফুতপ্রিন্তগী লাইফস্তাইল লুচিংখি। মহাক্না তৌবশিংদা, অতৈ অতোপ্পশিংগী মথক্তা ঐখোয়গী প্লানেৎ অসিগা য়াইফনবতা হান্না তৌখি।
ঙসিদি, ভারত অসি অমত্তা ঙাইরবা জি-২০ লৈবাক অমনি মদুদি পেরিস কম্মিৎমেন্তগা ত্রেক্তা লৈরিবা। ইন্তর্নেস্নেল সোলর এলাইয়েন্স অমসুং কোলিএসন ফোর দিজাস্তর রিজিলেন্স ইনফ্রাস্ত্ররচরগী বেন্নর মখাদা মালেম অসি অমত্তা ওইনা পুরকপগীদমক ভারতনা চাউথোকচরি।
মরুপশিং,
মীওইবা খুনাই অমা চাউখৎনবগীদমক ভারতকী চাউখৎ থৌরাংদা ঐখোয়না থাজৈ। মালেমমগী খ্বায়দগী লিরবা স্ক্রীপচর রিগ ভেদা অসি হায়দুনা ঐহাক্না লোইশিনজগে। মালেমগী নাগরীকশিং য়োকখৎলিঙৈদা বর্সেস অসিনা সনাগী মগুন হৌজিক ফাওবা লেপ্লি।
রিগ ভেদানা হায়রি:
সংগচ্ছঘ্বংসংবদঘ্বংসংবোমনাংসিজানতাম
দেবাভাগংয়থাপুর্বসজানানওপাসতে॥
সমানোমন্ত্র:সমিতি:সমানীসমানংমন:সহচিত্তমাছাম।
সমানংমন্ত্রমঅভিমন্ত্রয়েব:সমানেনবোহবিছাজুহোমি॥
সমানীবআকুতি:সমানাহদয়ানিব:।
সমানমস্তুবোমনোয়থাব: সুসহাসতি॥
মসিগী ৱাহন্থোক্তি:
ঐখোয়না মাংলোমদা পুন্না চৎলসি, খোলাও অমত্তা ওইনা লাওরসি;
ঐখোয়গী ৱাখল্লোনশিং য়ানবা অমা পুরক্লসি অমসুং ঐখোয়দা লৈজরিবশিং ফোংদোক্নরসি, ইশ্বরনা তৌবা মতৌগুম্না।
ঐখোয়না মান্নবা পান্দম অমসুং মান্নবা ৱাখল্লোন পীনরসি। অসিগুম্ব অমত্তা ওইবগীদমক থৌনিরসি।
ঐখোয়না ঐখোয় অমত্তা ওইনা পুনশিন্নবা পান্দম অমা অমসুং আসা অমা লৌমিন্নরসি।
মরুপশিং,
মালেমগী ওইবা নাগরীক অমগীদমক মসিদগী হেন্না ফবা করি আসা অমা লৈগনি? অসিগুম্বা অপুনবা প্লানেৎ অমগীদমক ঐখোয় পুন্না হোৎনমিন্নবা য়াই।
অদোম্বু থাগৎচরি।
অদোম্বু য়াম্না থাগৎচরি


text:
লখিপুরওনলাইন দিজিতেল দেস্কঃ লাক্লিবা ওক্টোবর থাদগী হৌরগা কেন্দ্র সরকারনা এ…
Lakhipuronline digitaldesk: 30 suba Manipuri Lon gi numit Thouram Cachar L…
লখিপুরওনলাইন দিজিতেল দেস্কঃ আসাম মনিপুরী মুসলিম য়ুথ্ ফ্রন্ট না শিল্লাংদুনা…
লখিপুরওনলাইন দিজিতেল দেস্কঃ আগস্তকী তাং ২০ ইরাই নুমিত্তা মনিপুরী লোননা ভা…
লখিপুরওনলাইন দিজিতেল দেস্কঃ আসাম মনিপুরী সাহিত্য পরিষদনা ৩০ শুবা মনিপুরী …
LAKHIPURONLINE Digital Desk: Anauba Tripura ama semgat sagatnaba lambi tak…
লখিপুরওনলাইন দিজিতেল দেস্কঃ কংগ্রেস থাদোক্লমলগা তৃণমুল কংগ্রেসতা খোঙথাংজি…


text:
ঙসিদগী চহী ১৩ মমাংদা ২০০৩
গী ঙসিগী নুমিৎ অসিদা পুক্নিং শোক্নিঙাই ওইরবা থৌদোক অমদা কল্পনা চাওলা লৈখিদে। কলম্বিয়া
স্পেস সাটল্ পোখাইবগী থৌদোক অমদা ক্রু মেম্বর ৭ শিখিবগী থৌদোকতা কল্পনাসু য়াওখি।
কল্পনা ১৯৬২ গী মার্চ ১৭ দা
হরিয়ানাগী কর্নালদা পোকখি। অদুবু স্কুল সার্তিফিকেত্তদি কল্পনাগী মপোক নুমিৎ অসি
জুলাই ১, ১৯৬১ হায়না ইরি। পাঞ্জাব ইঞ্জিনিয়ারিং কোলেজ, চন্দিগরদগী বিটেক পাস তৌখি।
১৯৮২ দা আমেরিকাদা চৎখিদুনা টেক্সাস ইউনিভার্সিদগী মহাক এরোস্পেস ইঞ্জিনিয়ারিংদা
মখা তমথখিবগা লোয়ননা ইউনিভার্সিতি অফ তেক্সাস অর্লিংতনদগী এরোস্পেস ইঞ্জিনিয়ারিংদা
মাস্টার্স দিগ্রি লৌখি। কল্পনাগী মমা-মপানা মহাক্কী মিং মন্টো হায়না থোনখিবনি
অদুবু মদু মানদি থৌওইনা শিজিন্নখিদে। কল্পনা পাঞ্জাবী হিন্দু ইমুং অমদা পোকখি।
মপাগী মিং বনারসি লাল চাওলা অদুগা মমাগী মিংনা সনজোথি চাওলা কৌই। মচীন মনাও মরীনি।
১৯৮৩দা জিন পেয়েরে হেরিসনগা লুহোংখি। অঙাং
লৈখিদে। শৈরেং ইবা, জগোই শাবা অমসুং সাইকেল থৌবা পামজবা কল্পনানি।
কল্পনা চাওলা ১৯৮৮ দা
নাসাদা থবক তৌবা হৌখি। ১৯৯১গী এপ্রিলদগী আমেরিকাগী সিতিজেনসীপ লৌখি। মহাক্কী
অহানবা স্পেস মিসন ওইনা নভেম্বরগী ১৯, ১৯৯৭ দা এস্ট্রোনোত তরুক য়াওরবা স্পেস সাতল্
কলম্বীয়াদা কল্পনাসু য়াওখি। ভারতকী ওইনা নুপীলক্তগী অহানবা অমসুং সুন্দ্রংগী
লম্বীদা খোংদাবা রাকেস সর্মাগী মতুংদা কল্পনা চাওলা অনিশুবা ভারত মচানি।
ফেব্রুৱারী ১, ২০০৩ দা
স্পেস সাতল্ কলম্বীয়ানা পৃথিবীগী নুংশিৎকী কুয়োমদা চংলকপগী লম্বীদা থোকখিবা
পোখাইবগী থৌদোকতা কল্পনাগা লোয়ননা মদুদা তোংলকখিবা ক্রু তরেৎমক শিখি। মহাক্কী থৌনা
অমসুং লিংজেলবু মতমচুপ্পগী ওইনা নিংশিংদুনা লৈহৌননবা মতমদুগী ভারতকী প্রধান
মন্ত্রী অটল বিহারী বাজপায়ী না ভারতকী সেতেলাইট
“মেটসেট-১
” বু
“কল্পনা-১
” হায়না মীংথোনখি। নিউয়োর্ক সিতিগী লম্বী অমবু
“কল্পনা চাওলা স্ট্রিট
” হায়না মীংথোনখি। নাসা নসু
সুপারকম্পিউতর অমবু
“কল্পনা
” মীংথোনখি। মমীং লৈরা স্টার ট্রেককী নোভেলিস্ট পিটার দেভীদনা
মাগী লাইরিক অদুগী সাতল্ ক্রাফ্ অমবু
“চাওলা
” হায়না মীংথোনখি। হরিয়ানা রাজ্য সরকারনা লুপা ক্রোর ৬৫০
চংনা মেদিকেল কোলেজ অমা হাংদোকখিবদু
“কল্পনা চাওলা মেদিকেল কোলেজ
” হায়না মীংথোনখি।
লখিপুরওনলাইন গী ফেসবুক পেজ লাইক তৌবিউ।


text:
হ্যুমেন রিসোর্স চাউখৎ-থৌরাংগী মন্ত্রালয়
কোবিদ মেনেজমেন্ত অমসুং ওনলাইন এজুকেসন তৌবগী ফিভম য়েংশিন্নবা কেন্দ্রগী এজুকেসন মন্ত্রীনা থৌবুরেল ওইদুনা আই.আই.এস.সি., আই.আই.তি.শিং, আই.আই.আই.তি.শিং, আই.আই.এস.ই.আর.শিং অমসুং এন.আই.তি.শিংগী দাইরেক্তরশিংগা লোইননা মীফম অমা পাংথোকখ্রে
Posted On:
20 MAY 2021 5:26PM by PIB Imphal
কেন্দ্রগী এজুকেসন মন্ত্রীনা থৌবুরেল ওইদুনা ঙসি ভিদিও কনফরেন্সিংগী খুৎথাংদা আই.আই.এস.সি., আই.আই.তি.শিং, আই.আই.আই.তি.শিং, আই.আই.এস.ই.আর.শিং অমসুং এন.আই.তি.শিংগী দাইরেক্তরশিংগা লোইননা মীফম অমা পাংথোকখ্রে৷ মীফম অসিদা এজুকেসনগী রাজ্যগী মন্ত্রী শ্রী সঞ্জে ধোত্রিসু শরুক য়াখি৷ মীফম অসিদা, এজুকেসনগী হাইযর এজুকেসন মন্ত্রালয়গী সেক্রেতরী শ্রী অমিত খেয়র অমসুং আই.আই.এস.সি., আই.আই.তি.শিং, আই.আই.আই.তি.শিং, আই.আই.এস.ই.আর.শিং অমসুং এন.আই.তি.শিংগী দাইরেক্তরশিংসু শরুক য়াখি৷
কোবিদ-১৯গী ফিভম অসি লাকশিন্নবা হোৎনবদা সেফতী মিজরশিং মতিক চানা লৌখৎলিবা অসিগী মথক্তা নেস্নেল ইম্পোর্তেন্সকি অসিগুম্বা ইন্সতিত্যুতশিং অসিদা ক্বালিতী লৈবা এজুকেসন ফংহনবা অসি য়াম্না মরু ওই হায়না কেন্দ্রগী মন্ত্রীনা ফোংদোকখ্রে৷ ইন্সতিত্যুতশিং অসিনা পাংথোক্লিবা ভর্চুএল লেবোরেতরী কোর্সশিং অমসুং ওনলাইন এজুকেসনগী স্তেতস অদু মন্ত্রীনসু য়েংশিনখ্রে৷ ২০২০গী মার্চ থাদা অহানবা লোকদাউন হৌরকপদগী হৌদুনা ইন্সতিত্যুতশিং অসিনা ওনলাইন তিচিং তৌবা মাংজৌননা তৌবা হৌখ্রে হায়না ইন্সতিত্যুতশিং অসিগী দাইরেক্তরশিংনা ফোংদোরকখ্রে৷ ইন্সতিত্যুতশিং অসিগী মনুংদা খরদি ওনলাইন তিচিং অমসুং ইভালুয়েসনগীদমক মশা-মশাগী ওইবা এপসু শেমজখ্রে৷ কন্নেক্তিবিতী ইসু লৈবা মহৈরোইশিংগী ওইনা, লেকচর কন্তেন্তশিং অদু মতুং তারকপদা মফম অমহেক্তদগী দাউনলোদ তৌদুনা পাবা য়ানবা ফংহল্লি হায়নসু মখোয়না ফোংদোকখ্রে৷ ওজাশিংনা মখোয় মখোয়গী মহৈরোইশিংগা লোইননা ওনলাইন ক্লাসশিং তৌদুনা ইন্তরেক্ত তৌখ্রে অমসুং মখোয়বু লমজিংখ্রে৷
হায়রিবা ইন্সতিত্যুসনশিংগী কেম্পস্তা লৈরিবা কোবিদ কেসশিংগী স্তেতস অমসুং ইন্সতিত্যুসনশিং অসিনা থেংনরিবা নৌনা লৈরক্লিবা ফিভমশিং অদুসু খন্নখ্রে৷ হৌজিক ওইরিবা ফিভম অসিদা পোজিতিব ওইনা খনবা অমসুং পোজিতিব ওইনা রিএক্সনশিং তৌবা অসিনা মহৈরোইশিং অমসুং তিচিং কম্ম্যুনিতীগী মরক্তা কান্নদবা এঞ্জাইতী লৈরিবা অদুদগী ঙাকথোকপা ঙমগনি হায়না মন্ত্রী অসিনা ফোংদোকখ্রে৷ ইন্সতিত্যুতশিং অসিনা হোৎনরিবা থবক অমনা সোসাইতী অসিদা পোজিতিব এতমোস্ফেয়র অমা শেম্বদা মতেং ওইরগনি৷
কোবিদকি মতম অসিদা একাদেমিক সেসন পুম্নমক লেপ্পা-লৈতনা মখা চত্থরিবা অসিগীদমক শ্রী ধোত্রিনা ইন্সতিত্যুসন পুম্নমকপু থাগৎখ্রে৷ কোবিদ লাইচৎ অসিনা মরম ওইদুনা লেপ্পা-লৈতনা থোকহল্লিবা চেলেঞ্জশিং অসি থেংনবা ঙম্নবা অনৌবা ইন্নোবেসনশিং পুথোক্তুনা সাইন্স অমসুং তেক্নোলোজিদা হেন্না মীৎয়েং থম্নবা মহাক্না মখোয়দা হায়খ্রে৷ মহৈরোইশিংগী এজুকেসন নীদশিং অসি ফংহন্নবা হোৎনবদা হাইব্রিদ লর্নিং তৌবগী য়াম্না তঙাই ফদবা লৈ হায়না মহাক্না ফোংদোকখ্রে৷ মহৈরোইশিংদা ৱার্ল্দ ক্লাস এজুকেসন ফংহন্নবা নেস্নেল এজুকেসন পোলিসী চৎনবা মরু ওই হায়নসু মহাক্না ফোংদোকখ্রে৷
ইন্সতিত্যুতশিং অসিনা মখোয় মখোয়গী কোবিদ-১৯ মেনেজমেন্ত স্ত্রাতিজি অদু শন্দোক্না তাকখ্রে অমসুং মশা মশাগী রাজ্যশিংদা লৈরিবা ফিভম অদু থেংননবা হোৎনবদা দরকার ওইরিবা সপোর্ত অমসুং এৱার্নেস পীননবগীদমক ভোলুন্তরী সর্ভিস ওইনা লোকেল এদমিনিস্ত্রেসনদা মতেং পাংখ্রে৷ ইন্সতিত্যুতশিং অসিনা গাইদলাইনশিংগী মতুং ইন্না অমসুং লোকেল এদমিনিস্ত্রেসনগা মুন্না তান্নরবা মতুংদা কেম্প রিসাইদেন্তশিং অসিগীদমক পাংথোকখিবা ভেক্সিনেসন দ্রাইব অদুগী মতাংদসু তেল্লপনা ফোংদোরকখ্রে৷
কোবিদকি ফিভম অসি লাকশিন্নবা হোৎনবদা হায়রিবা ইন্সতিত্যুতশিং অসিনা নেস্নেল ইম্পোর্তেন্সকিদমক পাংথোকখিবা রিসর্চ অদুগী মতাংদা মরু ওইনা খন্ন-নৈনখি৷ ইন্সতিত্যুতশিং অসিনা লো কোস্ত আর.তি.-পি.সি.আর. মেছিনশিং, কিৎশিং, ভেন্তিলেতরশিং, কোবিদ-১৯গী ত্রেন প্রেদিক্ত তৌনবা মেথমেতিকেল মোদেলিং শেম্লিবা অমসুং মখোয়শিং অসিবু স্তেত হেল্থ দিপার্তমেন্তগী দিস্পোজেলদা মাই পাক্না থম্লিবা অসিগীদমক কেন্দ্রগী এজুকেসন মন্ত্রীনা ইন্সতিত্যুতশিং অসিবু থাগৎখ্রে৷ হায়রিবা ইন্সতিত্যুতশিং অসিনা শেমগৎলিবা স্তার্ত অপশিং অমসুং ইনকুবেসন সেলশিং অসি শিজিন্নদুনা রিসর্চ প্রদক্ত কয়া অমা কম্মর্সিয়েলাইস তৌখ্রে৷
ইন্সতিত্যুতশিং অসিনা তৌখিবা পনবা য়াবা রিসর্চ ৱার্ক খরা অদুদি-কোরোনা তেস্তিং কিৎ ‘কোরোজর’ শেমগৎপা, রুম তেম্পরেচরদা স্তোর তৌবা য়াবা ভেক্সিনশিং শেমগৎপগী রিসর্চ, কোরোনা ভাইরসকি ভেরিয়েন্তশিং মশক খঙদোক্নবা জিনোম সিক্বেন্সিং তৌবা, পেথোজেন ইনফেক্সন য়াম্না থুনা দাইয়েগ্নোস্তিক তৌবা য়ানবা ‘কোবিরেপ’ দিভাইস শেমগৎপা, ভেন্তিলেতরশিংদা ওক্সিজেন ইফেক্তিব ওইনা শিজিন্নবগী মেথর্দশিং, ওক্সিজেন কন্সেন্ত্রেতরশিং শেমগৎপা, লো কোস্ত পোর্তেবল ভেন্তিলেতরশিং শেমগৎপা অসিনচিংবনি৷
নেস্নেল এজুকেসন পোলিসী,২০২০ অসিগা মরী লৈননা, ইন্সতিত্যুত কয়া অমনা মাংজৌননা অনৌবা দিপার্তমেন্তশিং/মল্তি-দিসিপ্লিনরি প্রোগ্রামশিং পাংথোকপা হৌখ্রে হায়না পনবা য়াই৷ আই.আই.এস.সি. বেঙ্গলোর অমসুং আই.আই.তি. খরগপুরনা অথুবা মতমদা মেদিকেল সাইন্সশিংদা কোর্সশিং পীবা হৌরগনি৷ ওজাশিং ত্রেনিং পীবা/মেন্তরশিপ, ইন্তরনেস্নেলাইজেসন অমসুং একাদেমিয়া –ইন্দস্ত্রী ইন্তরেক্সন তৌবদা ইন্সতিত্যুসনশিং অসিনা হেন্না মীৎয়েং থমখ্রে৷
*****
(Release ID: 1720497)
Visitor Counter : 32


text:
২০১৯, নবেম্বর ১৩দা ১১শুবা ব্রিক্স মীফমগী নাকলদা প্রধান মন্ত্রী নরেন্দ্র মোদীনা চাইনাগী প্রসিদেন্ত সি জিনপিংগা উনখ্রে।
চেন্নাইদা ২শুবা ইনফোরমেল মীফম পাংথোকপগীদমক প্রসিদেন্ত জিনপিংনা প্রধান মন্ত্রীবু থাগৎখি অমসুং হায়খি মদুদি ভারতকী প্রধান মন্ত্রী মোদী অমসুং ভারতকী মীয়াম্না তরাম্না ওকখিবা অদু মহাক্না কাউবা ঙম্লোই। ২০২০দা চাইনাদা পাংথোক্কদৌরিবা ৩শুবা ইনফোর্মেল সমিৎকীদমক মহাক্না প্রধান মন্ত্রীদা চেবাউ পীখি। মতম অমসুং মফম দিপ্লোমেতিক চেন্নেলশিংগী খুৎথাংদা লেপকনি।
ললোন-ইতিক অমসুং ইনভেস্তমেন্তগী মতাংদা কুপ্না ৱারী শানবগী মরুওইবা অদু মখোয়না য়ানখি। হন্দক সংহাইদা পাংথোকখিবা চাইনা ইম্পোর্ত এক্সপোর্ত এক্সপোদা ভারতনা থৱায় য়াওনা শরুক য়াবগীদমক প্রসিদেন্ত সিনা প্রধান মন্ত্রী থাগৎখি। ললোন-ইতিক অমসুং শেন-থুমগী মতাংদা অথুবদা অৱাংবা থাক্কী থবক পায়খৎপা হায়না লুচিংবা অনিনা য়ানখি।
মথং চহিদা পাংথোক্কদৌরিবা লৈবাক অনিগী মরক্ত দিপ্লোমেতিক মরি লৈনরকপগী চহি ৭০শুবা থৌরমগী শেম-শারিবশিং লুচিংবা অনিনা অমুক হন্না খন্নখি। মসিনা মীগা-মীগা লৈনবা মরীশিং ফগৎহনগনি হায়না মখোয়না য়ানখি।
ঙমখৈগী মতাংদা অখন্নবা মীহুৎশিংগী অতোপ্পা মীফম অমা পাংথোক্নবা লুচিংবা অনিনা য়ানখি অমসুং ঙমখৈগী শরুকশিংদা শান্তি অমসুং ঙাকশেনগী থবক লৈহনবগী মরুওইবা অদু অমুক থমখি।
লুচিংবা অনিনা দব্লিউ তি ও, ব্রিক্স অমসুং আর সি ই পি য়াওনা মালেমগী ওইবা ৱাফমশিংগী মতাংদা ৱা খন্নখি।
Fruitful meeting between PM @narendramodi and President Xi Jinping on the sidelines on the BRICS Summit in Brazil. Trade and investment were among the key issues both leaders talked about. pic.twitter.com/y2rYqkzOe0— PMO India (@PMOIndia) November 13, 2019


text:
ভারত ইমানা য়াইফরে,
ভারত ইমানা য়াইফরে,
ভারত ইমানা য়াইফরে,
খুরুমজরি ত্রম্প, খুরুমজরি ত্রম্প, ঐহাক ইন্দিয়া-য়ু.এস. ফ্রেন্দশিপ হায়রক্কে অদোম্না লোং লিব-লোং লিব হায়বীরকউ। ইন্দিয়া-য়ু.এস. ফ্রেন্দশিপ, ইন্দিয়া-য়ু.এস. ফ্রেন্দশিপ, ইন্দিয়া-য়ু.এস. ফ্রেন্দশিপ।
খুরুমজরি,
ঙসি মোতেরা স্তেদিয়মদা অনৌবা পুৱারী অমা শেম্লে। ঙসি ঐখোয়না পুৱারীবু অমুক হল্লকপা অদুসু উবা ফংলে। থা মঙাগী মমাদা ঐহাক্না ঐহাক্কী অমেরিকা খোংচৎ হৌস্তোন্দা পাংথোকখিবা হাওদী মোদী থৌরমদগী হৌদোকখি অদুগা ঙসি ঐহাক্কী মরূপ রাস্ত্রপতি দোনাল্দ ত্রম্প মহাক্কী পুৱারী ওইরবা ভারত খোংচৎ অহমেদাবাদতা নমস্তে ত্রম্পতগী হৌদোক্লি। অদোম্না খন্দুনা য়েংবিয়ু মহাক অমেরিকাদগী দাইরেক্ত মফম অসিদা য়ৌরকখি। অসুক শাংলবা খোংচৎকী মতুং ভারত্তা হেক য়ৌরকপগা রাস্ত্রপতি ত্রম্প অমসুং মহাক্কী ইমুং মনুং সাবরমতী আশ্রমদা চৎখি অমদি মদুগী মতুং থৌরম অসিদা লাক্লি। মালেমগী খ্বাইদগী চাউরবা দেমোক্রেসী অসিদা অদোম্বু থমোয় শেংনা হন্না-হন্না তরাম্না ওকচরি। লমদম অসি গুজরাতকীনি অদুবু অদোম্বু তরাম্না ওক্নবগীদমক হিন্দুস্তান পুম্বা থৱায় য়াওরি। মসিগী লাংতক্নবা মতা, মসিগী অতিয়া ফাওবা নিল্লিবা খোঞ্জেল, মসিগী এতমোসফিয়ার পুম্বা এয়ারপোর্ত্তগী হৌরগা স্তেদিয়ম অসি ফাওবা মায়কৈ খুদিংদা ভারতকী মখল মখা কয়াগী মচু কয়া শংবা অদু উবা ফংলি। অদুগী পুম্নমক অসিগী মরক্তা রাস্ত্রপতি ত্রম্প, ফার্সত লেদী মেলানিয়া ত্রম্প, ইভানকা অমসুং জারেদনা শরুক য়াবা, রাস্ত্রপতি ত্রম্পনা মহাক্কী ইমুং মনুংগা লোয়ননা মফম অসিদা লাকপা অসিনা ভারত-অমেরিকাগী মরীবু ইমুং অমগুম খোইথুম্নরবা অমসুং অচেৎপগী শক্তম অদু পীরি। ভারত-য়ু.এস.এ.গী মরী অসি অতোপ্পা পার্তনরশিপ অমা অমুক ওইদ্রে। মসি কা হেন্না চাউরবা অমসুং অচেৎপা মরী অদুনি। থৌরম অসিগী মমিং ওইরিবা- ‘নমস্তে’ অসিগী আর্থসু য়াম্না মনুং হুৎনা লুথখ্রে। মসি মালেমগী অরীবা লোনশিংগী মনুংদা অমা ওইরিবা সংস্কৃতকী ৱাহৈনি। মসি অদুগুম্লবা সেন্স অমনি মদুদি ঐখোয়না মীওই অদু খক্তা নত্তনা মীওই অদুগী মনুংদা য়াওরিবা দিভাইনিতী অদুবুসু খুরুমজরি। অসুক য়াম্না চাউখ্রবা থৌরম অসিগীদমক ঐহাক্না গুজরাতকী মীয়াম্বু, গুজরাত্তা লৈরিবা অতোপ্পা রাজ্যশিংগী মীয়াম্বু তৌবীমল খংবা উৎচরি।
মিস্তর প্রসিদেন্ত, মরূপশিং ঙসি অদোম চহী লিশিং ৫ লীরবা প্লান তৌরবা সিতী ধোলাবীরা লৈরিবা অমদি অদুক য়াম্না কুইরবা লোথল সী পোর্তসু লৈরিবা অদুগুম্লবা লমদমদা লৈরি। ঙসি অদোম ভারতকী নিং তম্বদা মরুওইবা মফম অমা ওইখিবা অদুগুম্লবা সাবরমতী তুরেলগী তোর্বান্দা লৈরি। ঙসি অদোম লোন চা কয়া ঙাংনরিবা মখল মখা কয়ানা থল্লবা অদুগুম্লবা ভারত্তা লৈরি। মসিদা কস্তম চা কয়া লৈরি, কেতরিং চা কয়া লৈরি, ধর্ম্মমত অমসুং কম্যুনিতী কয়া লৈরি। ঐখোয়গী অসিগুম্লবা ইনাক খুল্লবা দাইবর্সিতী, দাইবর্সিতীদা য়ুনিতী অমদি য়ুনিতীগী বাইব্রেন্সীনা ভারত অমসুং অমেরিকাগী মরক্তা অচেৎপা মরীগী য়াম্না চাউবা য়ুমফম্নি। অমনা লেন্দ ওফ দি ফ্রীনি অদুগা অতোপ্পা অমনা মালেম পুম্ববু ইমুং অমনি খল্লি। অমনা স্তেচু ওফ লিবর্দাতী চাউথোকচরি অদুগা অতোপ্পা অমনা মালেমগী খ্বাইদগী ৱাংবা মীতম সরদার পতেলগী স্তেচু ওফ য়ুনিতীগী চাউথোকচরি। ঐখোয়না শেয়র তৌবা কয়া অমা লৈরি, ভেল্যুশিং অমসুং আইদিয়েলশিং শেয়র তৌবা, ইন্তর্প্রাইজগী স্পিরিৎ অমসুং ইনোবেসন শেয়র তৌবা, খুদোংচাবা তঞ্জাশিং অমসুং শিংনবশিং শেয়র তৌবা, আশাশিং অমসুং নিংজবশিং শেয়র তৌবা। ঐহাক নুংঙাইবা ফাওই মদুদি রাস্ত্রপতি ত্রম্পকী লীদরশিপতা ভারত অমসুং অমেরিকাগী ফ্রেন্দশিপ হেন্না চেৎশিল্লে মরম অসিনা রাস্ত্রপতি ত্রম্পকী খোংচৎ অসি ভারত অমসুং অমেরিকাগী মরীশিংদা অনৌবা পন্দুপনি। অদুগুম্লবা পন্দুপ অমা মদুনা অমেরিকা অমসুং ভারতকী মীয়াম্বু প্রোগ্রেস অমসুং প্রোসপেরিতীগী অনৌবা দোকুমেন্ত ওইরগনি।
মরূপশিং,
রাস্ত্রপতি ত্রম্প অচৌবা ৱাখল খল্লি অমদি অমেরিকাগী মংলানবু মংফাওহন্ননবগীদমক মহাক্না তৌখিবা পুম্নমক মাকেম অসিনা খঙনরবা ঙাক্তনি। ঙসি ঐখোয়না ত্রম্পকী ইমুং মনুং পুম্ববু অখন্ননা তৌবীমল খঙবা উৎচরি, ফার্সত লেদী মেলানিয়া ত্রম্প অদোম্না মফম অসিদা লেংবীরকপা অসি ঐখোয়গীদমক য়াম্না চাউবা ইকায় খুম্নবিবা অমনি। হকচাং ফবা অমসুং নুংঙাই য়াইফবা অমেরিকাগীদমক অদোম্না তৌখিবশিং অদুগী অফবা মহৈ ফংলে। সমাজদা অঙাংশিংগীদমক অদোম্না তৌরিবশিং অদু শিংথানীংঙাইনি। অদোম্না হায়বীরি- বি বেস্ত! অদোম্না ফাওবীরমগনি মদুদি ঙসিগী তরাম্না ওকপগী থৌরম অসিদসু মীয়ামগী অসিগুম্লবা ফীলিং অদু উবা ফংবিরমগনি। ইভানকা অদোম চহী অনিগী মমাংদা ভারত্তা লাকখ্রে, মতম অদুদা ঐহাক অমুক হন্না ভারত্তা লাকনিংবা ফাওই হায়বিখি। ঙসি অদোম্না অমুক হন্না ঐখোয়গী ইরক্তা তিল্লবদা ঐহাক নুংঙাইবা ফাওই, অদোম্বু তরাম্না ওকচরি। জারেদ অদোমগী থোইদোক হেন্দোকপা মগুনদি অদোম লাইম-লাইত্তগী লাপ্না লৈ অদুবু অদোম্না তৌরিবা থবক অদুগী ইনফ্লুয়েন্স য়াম্না লৈ, মদুগী লাপ্না য়ৌবা মহৈ ফংলি। অদোমগা উনবগী তাঞ্জা ফংবা খুদিংদা অদোম্না অদোমগী ভারতমচা মরূপশিংগী ৱারী কয়াসু থম্বীদুনা লাক্লি। অদোমগা উনজদুনা, ঙসি অদোম্বু মফম অসিদা উজবদা ঐহাক য়াম্না নুংঙাইবা ফাওরি।
মরূপশিং, ঙসি ফম্বাকথক অসিদগী ভারত মচা পুম্নমক্না অমসুং অমেরিকাগা লোয়ননা মালেম পুম্বনা রাস্ত্রপতি ত্রম্পকী মফমদগী তাবা পাম্লি। মহাক্কী ৱারোল লোইরবা মতুং ঐহাক্না মহাকপু থাগৎপা ফোংদোক্লদুনা অদোমগা মখা তানা ৱারী শাজগনি।
ঐহাক্না ভারত মচা কোতি ১৩০গী মায়কৈদগী রাস্ত্রপতি ত্রম্পপু বার্তন তৌজরি। মরূপশিং, ঐহাক্না ময়ামগী মফমদা ঐহাক্কী মরূপ, ভারতকী মরূপ য়ুনাইতেদ স্তেৎস ওফ অমেরিকাগী রাস্ত্রপতি শ্রী দোনাল্দ ত্রম্পপু খুদোল তমজরি।


text:
খুরুমজরি!
কোন্নীচীৱা।
কেম চো
জেন গার্দেন অমসুং কাইজেন একাদেমী শঙ্গাবগী থৌরম অসি ভারত-জপানগী মরী অসিদা মথন্তা লাকচবা থৌওং অমসুং হান্নগা মান্নদবা অনৌবা অওনবা পুরক্নবা খুদম অমা ওইরি। জপানিজ জেন গার্দেন অমসুং কাইজেন একাদেমী লিংখৎপা অসিনা ভারত অমসুং জপানগী মরক্তা লৈনরিবা মরী হেন্না চেৎশিলহল্লগনি, ঐখোয়গী প্রজাশিংবু হেন্না নকশিন্নহল্লগনি হায়না ঐহাক্না থাজৈ। মরু ওইনা ঐহাক্না হ্যোগো প্রি-ফেকচরগী লীদর, ঐহাক্কী নুংশিরবা মরূপ গভর্নর শ্রীমান ইদোক তোশিজোবু নুংঙাইবা ফোঙদোকচনীংঙি। গভর্নর ইদো মশামক ২০১৭দা অহমদাবাদতা লাকখি। মহাক অমসুং হ্যোগো ইন্তরনেস্নেল এসোসিএসন অসি অহমদাবাদতা জেন গার্দেন অমসুং কাইজেন একাদেমী শেমগৎপদা মরু ওইবা থৌদাং লৌখি। ঐহাক্না গুজরাতলৌ ইন্দো-জপান ফ্রেন্দশিপ এসোসিএসনগী মরূপশিংদসু নুংঙাইবা ফোঙদোকচরি। মখোয়না ভারত-জপানগী মরীশিংদা থৌগৎনবা শীংথনীংঙাই ওইবা থবক লেপ্তনা পাইখৎখি। জপান ইনফোর্মেসন অমসুং স্তদী সেন্তর অসিসু মসিগী খুদম অমনি।
মরূপশিং,
ভারত অমসুং জপান্না মপানগী ওইবা চাউখৎ-থৌরাংদা অমসুং খুমাং চাউশিনহনবদা মীৎয়েং চংলিবা অসুম্না ঐখোয়না মনুংগী ওইবা শন্তি পুরকপগা অমসুং চাউখৎ-থৌরাংবুসু মরু ওইবা লৌখি। জাপানিজ জেন গার্দেন অসি শন্তিগীদমক হোৎনরিবা অমদি পুকচেল শেংবা মতৌ অসিগী নীংথিজরবা খুদম অমনি। ভারতকী মীয়াম্না চহি কয়া অসিদা য়োগ অমসুং স্পিরিচ্যুএলিতীগী খুত্থাংদা শন্তি, ঈং-তপ্পা অমসুং অচম্বা মতৌ অসিবু খঙ-হৈজিনখিবা অদুমক মফম অসিদা উবা ফংলগনি। অমরোমদনা জপানগী ‘জেন’ হায়বা অসি ভারত্তা ‘ধ্যান’ হায়বা অদুনি। মসি বুদ্ধনা মালেমদা পীরমখিবা ধ্যান অদুনি। ‘কাইজেন’গী মতাং অসিগী ওইনদি, মসি হৌজিক ঐখোয়না পাম্লিবশিং ফংহন্নবা, ঐখোয়না মাংদা মখা তানা চংশিন্নবা হোৎনরিবা অসিদা পীরিবা থৌনা অদুগী খুদম অমনি।
নখোয় অয়াম্বনা কাইজেনগী লিতরেল মীনিং অসি ‘ইমপ্রুবমেন্ত’ হায়বনি হায়বা খংলে অদুবু মসিগী নুংগী ওইবা ৱাহন্থোক অসি য়াম্না চাউই। মসিনা ইমপ্রুবমেন্ত খক্তা নত্তনা লেপ্তনা ইমপ্রুবমেন্ত লাক্নবা মাইকৈদা মীৎয়েং থম্লি।
মরূপশিং,
ঐহাক্না মুখ্য মন্ত্রী ওইবা মতম অদুগা ইকুই কুইদনা গুজরাত্তা অহানবা ওইনা কাইজেনগী মতাংদা য়াম্না কন্না থবক পাইখৎপা হৌখি। ঐখোয়না কাইজেনবু কুপ্না নৈনখি, মদু ইমপ্লিমেন্ত তৌখি অমসুং অহানবা ওইনা ২০০৪দা এদমিনিস্ত্রেতিব ত্রেনিং তৌবদা কাইজেনদা মীৎয়েং হেন্না থমখি। মতুংদা মথংগী চহি ২০০৫তা গুজরাত্তা তোপ সিবিল সর্বেন্তকা লোইননা চিন্তা শিবির লৈখি অদুনা মীপুম খুদিংমক্তা ঐখোয়না কাইজেনগী ত্রেনিং পীখি। মতুংদা ঐখোয়না গুজরাতকী এজুকেসন সিস্তেম, সরকারগী লোইশঙ কয়াদা পুশিনখি। ঐহাক্না কন্তিন্যুস ইমপ্রুবমেন্তগী মতাংদা থমখিবা ৱাফম অদুসু মসিদা মখা চত্থখি। ঐখোয়না সরকারগী লোইশঙশিংদগী কান্নদবা পোৎলম ত্রক থন্না লৌথোকখি, প্রোসেসশিং নৌনা শেমদোকখি, পুম্নমক লাইথোকহনখি।
মসিগা মান্নবা মওংদা হেল্থ দিপার্তমেন্তদা কাইজেনআ ইথিল পীদুনা চাউনা অওনবা পুরকখি। কাইজেনগী মোদেলদা দোক্তর, নর্স, হোস্পিতাল স্তাফ লিশিং কয়া ত্রেন তৌখি। ঐখোয়না তোঙান তোঙানবা দিপার্তমেন্তশিংদা ফিজিকেল ৱর্কশোপতা থবক তৌখি, প্রোসেস্তা থবক তৌখি, মীয়ামবু শরুক য়াহনখি, মখোয়বু মসিগা মরী লৈনহনখি। পুম্নমক অসিনা লৈঙাক্তা অফবা শাফু চাউনা পীখি।
মরূপশিং,
ঐখোয় পুম্নমক্না খুমাং চাউশিনবদা গভর্নান্স য়াম্না মরু ওই। মীওই অমগী চাউখৎ-থৌরাং ওইগরে, ইন্সতিত্যুসনগী চাউখৎ-থৌরাং, খুন্নাই নত্ত্রগা লৈবাক্কী চাউখৎ-থৌরাংগী ৱাফম ওইরবসু গভর্নান্স হায়বা অসি য়াম্না মরু ওইবা ফেক্তর অমনি। অমসুং ঐহাক্না গুজরাত্তগী দিল্লীদা লাকপা মতমদা ঐহাক্না কাইজেনদগী ফংখিবা এক্সপরিয়েন্স অদু ঐহাক্কা লোইননা পুরকখি। ঐখোয়না মসি পি.এম.ও. অমসুং কেন্দ্র সরকারগী অতৈ দিপার্তমেন্তশিংদসু হৌখি। মসিনা মরম ওইরগা প্রোসেস হেন্না লাইথোক্লবসু ঐখোয়না ওফিসকী মফম কয়া ওপ্তিমাইজ তৌখি। ঙসিসু কাইজেন অসি কেন্দ্র সরকারগী অনৌবা দিপার্তমেন্ত, ইন্সতিত্যুসনশিং অমসুং স্কিম কয়াদা শিজিন্নরি।
মরূপশিং,
থৌরম অসিগা মরী লৈনবা ঐখোয়গী জপানদগী লাকপা মীথুংলেনশিংনা ঐহাক ইশামক্না জপানগা কয়াম য়াম্না মরী থমখি হায়বা খংলমগনি। জপানগী মীয়ামগী মীনুংশি, জপানগী মীয়ামগী থবক শুবগী মওং, মখোয়গী স্কিল, মখোয়গী দিস্সিপ্লিন পুম্নমক অসিনা ইথিল পীদুনা লাক্লি। অমসুং মসিনা মরম ওইরগা ঐহাক্না – গুজরাত্তা মিনি-জপান অমা শেমগৎপা পাম্মি হায়না ফোঙদোকপা মতমদা মসিগী মরুমদা লৈরিবা ৱাখল্লোন অদুদি জপানগী মীওইশিংনা গুজারত্তা লাকপা মতমদা মখোয়দা চপ মান্নবা মীনুংশি, চপ মান্নবা অমত্তা ওইবগী ৱাখল্লো অদু ফাওহনগদবনি হায়বা অসিনি। ভাইব্রেন্ত গুজরাত সম্মিৎ হেক হৌবদগী জপান্না পার্তনর কন্ত্রী অমা ওইনা য়াওদুনা লাকখি হায়বা ঐহাক্না নীংশিংলি। ঙসিসু ভাইব্রেন্ত গুজরাত সম্মিৎতা শরুক য়াবা লাকখিবা খ্বাইদগী অচৌবা দেলিগেসনশিংগী মনুংদা অমদি জপান্না ওইরি। অমসুং জপান্না গুজরাতকী লৈপাক লৈহাওদা, মফম অসিগী মীয়ামদা ফাওহল্লিবা থাজবা অসি উরুবদা ঐখোয় পুম্নমক্না অপেনবা পোকখি।
ঙসি গুজরাত্তা জপানগী কম্পনী অমদগী হেন্না থবক তৌরি। মখোয়গী মশিং অসি ১৩৫ হেল্লি হায়না ঐঙোন্দা তাকপিরকই। ওতোমোবাইলদগী হৌরগা বেঙ্কিং ফাওবা, কনস্ত্রক্সনদগী হৌরগা ফার্মা ফাওবা, সেক্তর খুদিংমক্তগী জপানগী কম্পনীশিংগী ওইবা গুজরাত্তা বেস লৈ। সুজুকী মোতর্স, হোন্দা মোতরসাইকল, মিৎসুবিশি, তোয়োতা, হিতাচী ওইরবসু অসিগুম্বা কম্পনী কয়া গুজারত্তা মেন্যুফেকচরিং তৌরি। অমসুং অফবা ৱাফম অমনা হায়রিবা কম্পনীশিং অসিনা গুজারতকী নহাশিংগী স্কিল দিবেলপমেন্ত তৌবদা য়াম্না মতেং পাংলি। গুজরাত্তা লৈবা জপান-ইন্দয়া ইন্সতিত্যুত ফোর মেন্যুফেকচরিং অহুমনা চহি খুদিংগী নহা কয়াদা স্কিল ত্রেনিং ফংহল্লি। কম্পনী কয়াগা গুজরাতকী তেক্নিকেল য়ুনিভর্সিতীশিং অমসুং আই.তি.আই.শিংগা তাই-অপ তৌরি।
মরূপশিং,
জপান অমসুং গুজরাতকী মরক্তা লৈনরিবা অসি অসিগী মতাংদা হায়গদবা য়াম্না লৈ অমদি মতম ওইনা লোইখ্রগনি। মসিগী মরী অসি নুংশি-চান্নবা, মীনুংশিং অমসুং অমনা অমগী পুক্নিং ৱাখল খংবা, অমনা অমগী মথৌ তাবশিং খংবা অসিনা চেৎশিনহনখিবনি। গুজরাতনা জপানবু মতম চুপ্পদা মরু ওইনা লৌখি। হৌজিক জেত্রোনা অহমদাবাদ বিজিনেস সপ্পোর্ত সেন্তর হাংদোরকপা অসিদা মতম অমত্তদা কম্পনী মঙাদা প্লগ এন্দ প্লে ৱর্ক-স্পেস ফেসিলিতী পীবগী খুদোংচাবা লৈরে। জপানগী কম্পনী অয়াম্বনা মসিগী কান্নবা লৌরি। ঐহাক্না হৌখিবা মতমশিং অদুবু হন্না-হন্না নীংশিংলুবদা গুজরাতকী মীয়াম্না অপিক-অপিকপা ৱাফমশিংদা মীৎয়েং চংখি হায়না ঐহাক্না ফাওজৈ। ঐহাক্না মুখ্য মন্ত্রী ওইরিঙৈদাজপানগী দেলিগেসনগা ৱারী শান্নরিঙৈদা খঙহৌদনা ইনফোর্মেল ওইনা ৱাফম অমা থোরকখিবা অদু ঐহাক্না নীংশিংলি। ৱাফম অদু য়াম্না পুক্নিং চীংশিন্নীংঙাই ওইখি। জপানগী মীয়াম্না গোল্ফ শান্নবা য়াম্না পামজৈ অদুবু গুজরাত্তা গোল্ফ কোর্স লৈখীদে। মীফম অসিগী মতুংদা গুজরাত্তা গোল্ফ কোর্সশং থম্নবা অখন্নবা থৌরাংশিং পাইখৎখি। ঙসি গুজরাত্তা গোল্ফ কোর্স কয়া লৈরকপা অসিদা ঐহাক্না নুংঙাইবা পোকই। রেস্তোরেন্ত কয়াদসু অখন্নবা জপানিজকী ফুদ ফংহল্লি। হায়বদি গুজরাত্তা জপানগী মীয়াম্না লাপদা মখোয়না য়ুমদা লৈবগুম্না ফাওনবা হোৎনবা খোঙথাং অমনি। ঙসি গুজরাতকী প্রোফেস্নেলগী লমদা জপানগী মরোল লাইনা ঙাংবা মীওই কয়া লৈরে। রাজ্য অসিগী য়ুনিভর্সিতী অমদা জপানিজ তম্নবা কোর্স অমা হৌরগনি হায়নসু ঐঙোন্দা খঙহনবিরকই, মসি অফবা অহৌবা অমনি।
ঐহাক্না গুজরাত্তা জপানিজ স্কুলগী সিস্তেমগী মোদেল অমা থম্বা পাম্মি।
ঐহাক্না জপানগী স্কুলগী সিস্তেম, মখোয়না মোদর্নিতী অমসুং মোরেল ভেল্যুশিংদা মীৎয়েং থম্লিবা অসি য়াম্না পামজৈ। জপানগী তাইমৈ স্কুলা চৎপগী খুদোংচাবা অমা ঐহাক্না ফংখি অমসুং মফম অদুদা লেনখিবা মীকুপ খরা অদু নীংশিংদুনা লৈহৌরগদবা মীকুপশিং ওইরি। স্কুল অদুগী মহৈরোইশিংগা ৱারী শাবা অদু ঙসিসু ঐহাক্কী ওইনা খ্বাইদগী মমল য়াম্লবা মীকুপ অমা ওইরি।
মরূপশিং,
ঐখোয়দা চহি কয়াগী লিরবা চৎনবীগী মরীশিংদা চাউনা থাজবা অমসুং তুংলমচৎকী অমত্তা ওইনা মঙলান অমসু লৈ! মসিদা য়ুম্ফম ওইরগা হৌখিবা চহি কয়া অসিদা ঐখোয়না ঐখোয়গী স্পেসিএল স্ত্রেতেজিক এন্দ গ্লোবেল পার্তনরশিপবু লেপ্তনা মপাঙ্গল কনখৎহল্লি। মসিগীদমক ঐখোয়না জপান-প্লসকীদমক পি.এম.ও.দা অখন্নবা থৌরাং অমসু তৌরি। হান্নগী জপানগী প্রধান মন্ত্রী ওইরম্বা অমসুং ঐহাক্কী মরূপ শিঞ্জো অবেনা গুজরাত্তা লাক্লম্বা মতমদা ভারত-জপানগী মরী অসিদা অনৌবা ইনোৎ অমা হাপখি। বুল্লেৎ ত্রেনগী প্রোজেক্ত পাইখৎপা হৌবদা মহাক্না য়াম্না হরাওখি। ঙসিসু মহাক্কা ৱারী শাবা মতমদা মহাক্না গুজরাত্তা লাক্লম্বা অদু শোইদনা নীংশিংলি। জপানগী হৌজিক ওইরিবা প্রধান মন্ত্রী শ্রীমান য়োশিহিদে সুগা অসি য়াম্না লোইনবা নুংঙাইবা মীওই অমসু ওইরি। পি.এম. সুগা অমসুং ঐহাক্না কোবিদ লাইচৎকী মতম অসিদা ভারত অমসুং জপানগী মরূপ ওইবগী মরী অসি ঐখোয়গী পার্তনরশিপ, গ্লোবেল স্তেবিলিতী অমসুং খুমাং চাউশিনহনবদা হেন্না হেনগৎলক্লি হায়না থাজবা থম্লি। ঙসি ঐখোয়না মালেমগী ওইবা শীংনবা কয়া মায়োক্নরিবা মতম অসিদা ঐখোয়গী মরূপ ওইবগী মরী, ঐখোয়গী মরী অসি নোংমা নোংমগী হেন্না চেৎশিনহনবা তাই, মসি হৌজিক্কী য়াম্না তঙাই ফদবা অমনি। অমসুং কাইজেন একাদেমীগুম্বা খোঙথাং অসি মসিবু উৎলিবা নীংথিজরবা খুদম অমনি।
ঐহাক্না পামজবদি কাইজেন একাদেমীনা ভারত্তা জপানগী ৱর্ক-কলচর অদু পুরকপা অমসুং জপান অমসুং ভারতকী মরক্তা বিজিনেসকী ওইবা ইন্তরেক্সনশিং হেনগৎহনবনি। মাইকৈ অসিদা হান্নদগী পাইখৎলিবা থবকশিংদা অনৌবা ইনোৎ হাপ্পা তাই। গুজরাত য়ুনিভর্সিতী অমসুং ওসাকাগী ওতেমান গাকুইন য়ুনিভর্সিতীগী মরক্তা লৈরিবা ইন্দো-জপান স্তুদেন্ত এক্সচেঞ্জ প্রোগ্রামগুম্বা প্রোগ্রাম অসিনসু হৌখিবা চহি মঙা অসিদা ঐখোবগী মরী অসি চেৎশিনহল্লি। মসি মখা তানা হেনগৎহনবা য়াগনি। অসিগুম্বা পার্তনরশিপ অসি লৈবাক অনি অমসুং ইন্সতিত্যুসন অনিগী মরক্তা লৈহনবা য়াগনি।
ঐখোয়না হোৎনরিবশিং অসিনা মাইকৈ অসিদা মখা তানা খুমাং চাউশিনগনি অমুং ভারত-জপান পুন্না অনৌবা চাউখৎ-থৌরাংগী অনৌবা পন্দোম লোম্বা ঙমগনি হায়না ঐহাক্না থাজৈ। ঙসি প্রোগ্রাম অসিগী খুত্থাংদা ঐহাক্না জপান, জপানগী মীয়াম অমসুং তোকিয়ো ওলিম্পিক্স পাঙথোক্লিবশিংদা ঐহাক্কী য়াইফ-পাউজেল পীজরি।
ময়াম পুম্নমকপু হন্না-হন্না থাগৎচরি!


text:
Lakhipuronline digitaldesk: 30 suba Manipuri Lon gi numit Thouram Cachar L…
লখিপুরওনলাইন দিজিতেল দেস্কঃ আসাম মনিপুরী মুসলিম য়ুথ্ ফ্রন্ট না শিল্লাংদুনা…
লখিপুরওনলাইন দিজিতেল দেস্কঃ আগস্তকী তাং ২০ ইরাই নুমিত্তা মনিপুরী লোননা ভা…
লখিপুরওনলাইন দিজিতেল দেস্কঃ আসাম মনিপুরী সাহিত্য পরিষদনা ৩০ শুবা মনিপুরী …
LAKHIPURONLINE Digital Desk: Anauba Tripura ama semgat sagatnaba lambi tak…
লখিপুরওনলাইন দিজিতেল দেস্কঃ কংগ্রেস থাদোক্লমলগা তৃণমুল কংগ্রেসতা খোঙথাংজি…
লখিপুরওনলাইন দিজিতেল দেস্কঃ ইন্দিয়ান এয়ার ফোর্সতা ফ্লায়িং ওফিসার ওইনা খল্…


text:
লামারগ্রামদা ৱার্লদ্ মীতৈ কনভেন্সন ২০২০ হৌদোকখ্রে।
কাছার জিলাগী সোনাই বিধানসভা কেন্দ্রগী মনুং চন্না লৈবা কাঝিধরগী লামারগ্রাম খুঙ্গংদা মার্চকী তাং ৪, ২০২০ য়ুমশাকৈশা নুমিত্তা ৱার্লদ্ মীতৈ কনভেন্সন ২০২০ হৌদোকখ্রে। মণিপুরগী চীফ মিনিস্টর এন বীরেন সিংহনা থৌরম অসি হৌদোকখি। মার্চকী তাং ৪ অমসুং ৫ নুমিৎ নিনি চুপ্না পাঙথোক্কদবা থৌরম অসি পান মীতৈ কনভেন্সন অমসুং আসাম মণিপুরী প্রোগ্রেসীভ ফ্রোন্ট অনিনা খুৎশম্নদুনা শিল্লাংবনি।
এ.পি.এস.সি গী পরিক্ষাদা মনিপুরী য়াওহন্নবা আসামগী সিএম গা ৱারী শান্নরেঃ এন বীরেন সিংহ
থৌরমগা মরী লৈননা ৱা ঙাংলদুনা চীফ মিনিস্টর এন বীরেন সিংহনা হায়খি, আসাম পাব্লিক সার্বিস কমিসন (এ.পি.এস.সি.) না লৌবা পরিক্ষাদা আসামিস, বেঙ্গলি অমসুং বোড়ো লোনগা লোয়ননা মণিপুরী সু হাপচীন্নবগী মতাংদা আসামগী চীফ মিনিস্টর সর্বানন্দ সোনোৱালগা ৱারী শান্নরে। লমদম অসিগী মণিপুরীশিংনা মণিপুরদা লাকপদা মণিপুর সরকারনা ইনর লাইন পার্মিত সিস্টেম (আই.এল.পি.) গী মতাংদা চৎন পথাপ খরা কোমথোক্কনি। কাছারদা অথুবা মতমদা মণিপুরী গেস্ট হাউস অমা শারগনি লোয়ননা মণিপুরদা লাকপদা লৈবা য়ানবা ইম্ফালদসু গেস্ট হাউস অমা শারগনি।আসামদা খুন্দাদুনা লৈরিবা মণিপুরীশিংনা ঐখোয়গী নাৎ অমসুং চৎনবীবু মাঙহন্দনা ঙাকশেন্দুনা থম্লমলিবা অসিগী দমক চীফ মিনিস্টর এন বীরেননা পুক্নিং থৌগৎপা ফোঙদোক্লমখি। আসামদা লৈরিবা মণিপুরীশিংগী খুদোংচাদবাশিংগী মতাংদা মহাক্না মখা তানা ৱারী শাগনি হায়রমখি। ঐখোয়গী খুন্নাই অসি মালেমগী অতৈ চাউখৎপা খুন্নাইশিংগী মরক্তা ঐখোয়সু অমনি। ঐখোয়গী চহী লিশিং অনিগী অইবা পূৱারী লৈরি। ঐখোয়গী ইশাগী ময়েক, লোল, কলচর, চৎনবী, লাইনিং লৈরি হায়না চীফ মিনিস্টর বীরেননা ফোঙদোকখি।
ৱার্লদ মীতৈ কনভেন্সনগী ৱার্কিং চেয়ারমেন এল তেজমণি সিংহনা মীয়াম্বু তরাম্না ওকপগী ৱারোল পীখি। ৱার্লদ মীতৈ কনভেন্সনগী এদভাইজর এল মংলেম্বা সিংহনা কি-নোট এদ্রেস পীখি। ওর্গেনাইজিং কমিতিগী চেয়ারমেন হৈগ্রুজম নবশ্যাম না প্রেসাইদ তৌখিবা নুমিৎসিগী থৌরমদা মণিপুরগী দেপুতি স্পিকর কে রোবিন্দ্রো, এমএলএ কে মেঘচন্দ্র, এমএলএ এল সুসিন্দ্র, মণিপুর ফুদ ইন্দাস্ট্রিজ কোর্পোরেসন লিমিতেদকী ভিসি কে সরত, সোসিয়েল এক্টিভিস্ট এদভোকেত রীনা দেবী, প্রোঃ মুতুম বাবাতোন সিংহ, কাছারগী দিসি বর্ণালি শর্মা, শিলচরগী এক্স এমপি কেন্দ্রগী মন্ত্রী ওইরম্বা কবীন্দ্র পুরকাস্থ নচিংবা মরুওইবা মীওই কয়ানা শরুক য়াখি।
----------------------------------------------------
Get latest News Updates Please Download Lakhipuronline Android app CLICK HERE
To Subscribe Lakhipuronline YouTube Channel CLICK HERE


text:
বরাক তম্পাক্কী
খোমজিনবা পাউ
২৮-০৭-২০১৮
জিরিবামদা থোকখিবা
ইরাংদা পুলিস য়াওনা মীওই তরেৎ অশোক অপন নংখ্রে।
⧭⧪➤ ওল
জিরিবাম য়ুনাইটেদ মাইনোরিটি পিপলস্ না ঙরাং জিরিবামগী লালপানিদা মনিপুর পিপলস্
প্রোটেক্সন বিলগী মায়োক্তা চৎথখিবা খোঙজংগা মরী লৈননা পুলিসকা মুক্নবগী থৌদোক্তা জিরিবাম এসপি য়াওনা মীওই তরেৎ অশোক অপন নংখ্রে। আন্দোলন তৌরিবশিংনা পুলিস তমনা নুঙনা
থাবা হৌরকপদগী থৌদোক অদুবু নমথনবা হোৎনবদা পুলিসনা টিয়ার গেস, রাবার বুলেট অমসুং
শুন্দ্রংদা নোংমৈ কাপখি। খোঙজং চংশিল্লিবশিংগী মরক্তগী মীওই মরী শোকখি, হেনজিন্না শোকপশিং শিলচর মেদিকেল কোলেজতা লায়কন্নরি। অদুগা থৌদোক অদুদা জিরিবাম এসপি এল
মুবি সিংহ, ওসি বঙ্কবিহারি সিংহ য়াওনা অতৈ পুলিস খরসু অশোক অপন নংখি হায়রি। জিরিবামগী
দিসি রোবার্ট ক্ষেত্রিময়ুমগী চেরোল মতুং ইন্না জিরিবামদা সিআরপিসিগী ধারা ১৪৪
চৎনহনখ্রে।
পনবা য়াই, হৌখিবা জুলাই ২৩দা
মনিপুর বিধান সভাদা মনিপুর পিপলস বিল ২০১৮ পাশ তৌখি। খৃঃ ১৯৫১ দা কাটঅফ চহী ওইরিবা
বিল অসিগী মায়োক্তা জিরিবামদা লৈরিবা বেঙ্গলি হিন্দু অমসুং মুসলিমশিং পুল্লগা
শেমখিবা ওল জিরিবাম ইউনাইতেদ মাইনোরিতি পিপলস্ হায়না মীংথোনবা বেনরগী মখাদা খোঙজং চংশিনখি। বিল অসিগী মায়োক্তা জুলাইগী তাং ২৫দা লূপ অসিনা পাঙথোকখিবা রেলিগী তুংদা ভারতকী প্রেসিদেন্ট
অমসুং মনিপুরগী রাজ্যপালগী মফমদা ৱাকৎ চেরোল থাখি। মেমোরেন্দ অদুদা খৃঃকুমজা ১৯৭২গী
জনুৱারী ২১ দতা মনিপুরনা রাজ্য ওইখ্রগা করম্না খৃঃকুমজা ১৯৫১ দা কাটঅফ চহী ওইগদবনো
হায়না হংবগা লোয়ননা বিল অসি সাংবিধান অমসুং গণতনত্রগী মায়োক্তা লৈবা বিলনি
হায়না পনখি।(www.lakhipuronline.in)
সিঙ্গেরবন্দদা কুইজ অমসুং লাইয়েকপা হেন্দান্নবা পাঙথোক্লগনি।
⧭⧪➤ অল আসাম মনিপুরী স্টুদেন্টস্ য়ুনিয়ন সিঙ্গেরবন্দ দিবিজনেল কমিটিনা শিল্লাংদুনা অপেন স্কুল কুইজ কম্পিটিসন অমসুং দ্রোইং কম্পিটিসন অমা লাক্লিবা জুলাই ২৯ নোংমাইজিং নুমিৎতা শিরোইলিলি রাশমনি ইংলিস স্কুলদা পাঙথোক্লগনি। কুইজকী ওইনদি তীম অমদা মীওই অহুম ওইগদবনি। অহানবা মনা লুপা ১৫০০/- অনিশুবা মনা লুপা ১০০০/- অদুগা অহুমশুবা মনা লুপা ৫০০/-নি। লাইয়েকপা হেন্দান্নবগী ওইনদি ক্লাস ৱানদগী ফাইভ ফাওবা অমা অদুগা ক্লাস সিক্সতগী ঐইট ফাওবা গ্রুপ অমা অসুম্না গ্রুপ অনি থোক্না খাইদোকলি। অকুপ্পা মরোলগী দমক আমসু সিঙ্গেরবন্দ দিবিজনগা পাউ ফাওননবা হায়রি।(www.lakhipuronline.in)
এনআরসি গী ফাইনেল
দ্রাফ্ট ফোঙদোকপগা মরী লৈননা লখিপুরদসু চেকশিন থৌরাং লৌখৎখ্রে।
⧭⧪➤ নেসনেল
রেজিস্টার অফ সিটিজেন্স (এনআরসি)গী ফাইনেল দ্রাফ্ট ফোঙদোকপগী মমাং অমসুং মতুংদা
লখিপুর মহকুমানা কোনবা মফমশিংদা চেকশিন থৌরাং লৌখৎপগী পান্দমদা লখিপুর মহকুমাগী
তোঙান তোঙানবা থানা না কোনবা মফমশিংদা মেজিস্ট্রেতশিং থৌ পুহনখ্রে। লখিপুর অমসুং
জিরিঘাট থানা না কোনবা মফমদা প্রদীপ কুমার গুপ্ত, বাঁশকান্দিনা কোনবা মফমদা
ওয়াহিদুল ইসলাম অমসুং জোয়পুর না কোনবা মফমদা প্রীতম রাজা শর্মাদা থৌ পুহনখ্রে।(www.lakhipuronline.in)
এনআরসিগী মতাংদা কাহেনবা
মেসেজ থাবগী মরালদা হাইলাকান্দিদগী অমা ফারে।
⧭⧪➤ এনআরসিগা
মরী লৈননা আইন কায়না কাহেনবা ৱাফম খরা ফেসবুকতা ইরুবগীদমক হাইলাকান্দি পুলিসনা
আলগাপুরদগী মীওই অমা ফারে। মরু ওইনা ফেসবুক অমসুং ৱাট্সএপতা পুলিসনা কুপ্না
য়েংশিনবগী থবক চৎথরি হায়না হাইলাকান্দি জিলাগী পুলিস সুপার শ্রী মিশ্রানা
ফোঙদোকলি।(www.lakhipuronline.in)
Pao sing asi ga loinana atei e-pao gi damak


text:
লখিপুর, কাছার, সেপ্তেম্বর ১৩, ২০২০ঃ মনিপুরি য়ুথস্ ফ্রন্ত অফ আসাম, মায়ফানা লেপ্তনা চৎথরকলিবা ইমালোন কনবগী খোংজংগী মখা চৎথরকপা ওইনা লখিপুর কন্সতিতুয়েন্সিগী মনুং চন্না লৈবা উরাবিল লাবোকপারদা ঙরাং অয়ুক ৭১ শুবা কেম্পেইন পাঙথোকখ্রে। থৌরমদা কুঞ্জবাবু সিংহ, মায়ফাগী প্রেসিদেন্ট সেরাম হেরাজিৎ, আসাম মনিপুরী মুসলিম য়ুথ ফ্রোন্ত কী ফাউন্দর প্রেসিদেন্ট আহম্মদ চৌধুরী, ইমা সনাথোই নচিংবা মীওইশিংনা শরুক য়াখি। কেম্পেইন অসিদা শরুক য়াখিবা মীয়াম্না মনিপুরী লোনবু আসাম লৈঙাক্কী এসোসিয়েত অফিসিয়েল লেঙ্গুয়েজ ওইহনগদবনি হায়বসি ঐখোয়সু থৱায় হকচাং য়াওনা শৌগৎচগনি হায়না মীফম মপু কুঞ্জবাবুনা ফোঙদোকখি। মীফম লোয়রবা মতুংদা পোস্তকার্দকী কেম্পেইন অমসু পাঙথোকখি।
ইমালোন কনবগী ৭২ শুবা কেম্পেইন ওইনা ঙরাং নুংথিল পুং ৩ বিন্নাকান্দিগী সাউথ বোরাক হোলদা স্তার ক্লাব অমদি বিন্নাকান্দি মৈরা মরুপ অনিনা খুৎশম্নদুনা পাঙথোকখি। রিতায়ার্দ কর্ণেল আরাম্বম গৌরকিশ্বর না মীফম মপু ওইদুনা পাঙথোকখিবা মীফমদা মায়ফাগী প্রেসিদেন্ট সেরাম হেরাজিৎ, আহম্মদ চৌধুরী, মৈস্নাম পদ্মাবতী দেবী, হেমচন্দ্র সিংহ, ইমা সনাথোই নচিংবা মীওইশিংনা দাইজতা ফমখি। থৌরমগী ৱাহৌদোক পীরদুনা মনিহার সিংহনা ইমালোন কনবগী খোংজং অসিদা মায়ফানা লেপ্তনা চংশিল্লকপা অসি ঐখোয়নসু শৌগৎফম থোকই হায়খি। লৈশুংবম রোবিন্দ্রনা এপিএসসি দা মনিপুরী লোননা থাবা য়ারগতা ঐখোয় পেন্থোকপা য়ারোই অদুনা ঐখোয়গী লোন এসোসিয়েত অফিসিয়েল লেঙ্গুয়েজ ওইহন্দ্রিফাওবা ঐখোয় নীঙ হল্লোয় হায়খি। মায়ফাগী প্রেসিদেন্ট সেরাম হেরাজিৎ না ঐখোয় আসামদা নোংম নোংমগী শোত্থরকপা ফূরূপ অমা ওইরকলি অদুনা ঐখোয় পুন্না অকনবা খোঙজং অমা চংশিনবগী মতম য়ৌরকলে, আসাম সরকারগী লাল্লোং কয়াদা ঐখোয়বু মসিঙ লিকপা ফূরুপনি হায়না থৌওইবিরক্তবসি ঐখোয়না তুমদুনা লৈথোকপগী মতম নত্রে অদুনা ময়াম পুন্না ঐখোয়গী ইমালোনসি আসাম সরকারগী এসিসিয়েত অফিসিয়েল লেঙ্গুয়েজ ওইহনগদবনি হায়বগী খোল্লাউ লাউমিন্নসি হায়খি।
মীওই খরনা লান্না শন্দোকপিদুনা ঐখোয়বু ভোত খোম্বনি হায়রিবসি অরানবা পাউনি হায়রদুনা, কেম্পেইন অসি হেরাজিৎ ভোত লেপ্পগী কেম্পেইন নত্তে, ইমা্লোনবু আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি হায়বগী কেম্পেইননি, মীয়াম্না লান্না উবিগনু হায়খি। আহম্মদ চৌধুরীনা ঐখোয় ধর্ম মান্নদ্রবসু ইমালোন মান্নবা ঐখোয় পুন্না ইমালোনবু কন্নবা হোৎনমিন্নসি হায়খি। মীফম মপু রিতায়ার্দ কর্ণেল আরাম্বম গৌরকিশ্বরনা ইমালোন লৈতবদা ঐখোয়সু লৈতবগা চপ মান্নগনি অদুনা ঐখোয়না ঐখোয়গী ইমালোনবু কন্ননবা হোৎনমিন্নসি হায়খি। কেম্পেইন অদুদা তোঙান তোঙানবা মরুওইবা মীওই কয়ানসু ৱা ঙাংখি। বিন্নাকান্দিগী মীফমদা মীয়ামনা মায়ফাগী খোঙজং অসিবু সৌগৎলদুনা লুপা লিশিং তরেৎ মতেং পিখি। ঙরাং মায়ফাগী ৭৩শুবা কেম্পেইন উধারবন্দ কন্সটিতিয়েন্সিগী মনুং চনবদা মৈতৈশিংনা বাদুগোর হায়না মীংগৌবা বাহাদুরগ্রাম খুঙ্গংদা পাঙথোকখি। কেম্পেইন অদুদা আমপালগী প্রেসিদেন্ত অহোংসাংবম লিলি, মায়ফাগী জেনরেল সেক্রেটরী লখিকান্ত, মায়ফাগী ফাইনেন্স সেক্রেটরী চিত্তরঞ্জন সিংহ, মৈরাপায়বীগী উরিরৈ সিংহ নচিংবা মীওইশিংনা শরুক য়াখি।
ইমালোন কনসি হায়বা খোংজংগী শরুক অমা ওইনা ঙরাং লখিপুর কন্সটিটিয়েন্সিগী মনুং চনবদা লৈবা বিবিরগ্রামদসু পোস্তকার্দ কেম্পেইন অমা পাঙথোকখি। ইমা ইজুকেসনেল ট্রাস্ট না শিল্লাংখিবা পোস্তকার্দ কেম্পেইন অসিদা চাওরাক্না মীওই ১০০ রোমনা শরুক য়াখি। থৌরমগা মরী লৈননা সোসিয়েল এক্টিভিস্ট ঐইচ অঙৌতোন সিংহনা ইমালোনগী দমক্তা মহাক থৱাই ফাওবা থাদোকপা পাম্মুদে হায়না ফোঙদোকখি। লোয়শিল্লকপদা কে করুনামুর্তি মিশ্রনা লোনগী ৱাকৎশিং অদু তুইতরগী খুৎথাংদা প্রাইম মিনিস্তর, মহৈমশিংগী মন্ত্রী, ঐইচআরদি মন্ত্রী অমসুং চীফ মিনিস্তরগী মফমদা থাজিনখি। (পাউ অসি ইউতিউবতা য়েংবিউ)